ועדת הפנים והגנת הסביבה, כנסת 25, פרוטוקול מספר 131, 2023-10-30 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  סדר-היום: הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), התשפ"ד–2023, מ/1663, להכנה לקריאה שנייה ושלישית, קיבל פטור מחובת הנחה

יעקב אשר:  מי מציג את זה?      

נאור שירי: יעקב, אפשר משפט?      

יעקב אשר: כן, בבקשה

נאור שירי: אפשר את הישיבה הבאה לעשות באילת?      

יעקב אשר: אני כבר תכננתי את זה עשר פעמים

נאור שירי: בוא אני אעזור לך, אני לשירותך

נאור שירי:  לאה סיפרה לי

יעקב אשר: חשבתי על מסלול שיתחיל באילת, ואחר כך ללכת צפונה

יעקב אשר:  אם זה מצפה רמון אם יש קבוצה גדולה, ים המלח אם יש שם קבוצה גדולה

יעקב אשר:  חשבתי על זה

יעקב אשר:  אין כרגע את היום בגלל לא חברי הכנסת בדיונים - - -  כי אנחנו שקועים עד צוואר בחוק הבחירות שאני מקווה מאוד שמחר נסיים אותו ואני גם מקווה מאוד שגם יהיו לנו בשורות בנושא החל"תים

נאור שירי: אגב, החל"ת שם תואם את מה שעבר במתווה?      

יעקב אשר: אנחנו בפרוטוקול, כן

יעקב אשר:  יש כרגע התייעצויות קדחתניות מאוד בעקבות הלחץ שלנו בכלל כל ההגדרה של החל"ת במקרה הזה

יעקב אשר:  לנו בכלל יש בעיה עם כל החקיקה הזאת שחלקה פרשנות שהייתה על החקיקה למה מורה שמלמדת בבית ספר בעיר אחרת לא יכולה להתמודד בעיר אחרת, למה קלינאית תקשורת שהביא אתמול אלקין את הדוגמה, ויושב-ראש מועצה מרחבית בצפון לא יכול להתמודד בבת ים וכל מיני דברים

יעקב אשר:  אבל אנחנו לא יכולים היום לטפל בכל החקיקה הזאת, אנחנו נטפל בה

יעקב אשר:  בעקבות המלחמה הזאת ובעקבות הסיפור הזה אנחנו נטפל בזה בחקיקה וכבר דיברנו על זה עם הייעוץ המשפטי

נאור שירי: בוא נגיש הצעת חוק

יעקב אשר: כן, אבל זה לא הזמן עכשיו לזה

נאור שירי: מסכים איתך

יעקב אשר: זה משהו מאוד רחב

יעקב אשר:  זה נוגע במקומות שאם אתה נוגע בהם אומרים לך מייד: טוהר הבחירות

יעקב אשר:  ואז אתה תקבל הוראות טוהר הבחירות גם אם אתה לא רואה שזה הגיוני

יעקב אשר:  לא רוצה להיות שם, אני רוצה לבוא מוכן עם משהו שנעשה אותו במקביל ב-18:00

תומר רוזנר: יש לנו את הצעת החוק שפיצלנו בנושא הבחירות

יעקב אשר: נכון

יעקב אשר:  יש לנו את הצעת החוק הקודמת ונוכל אולי לעשות את זה שם

יעקב אשר:  לכן נעשה את זה בשום שכל בעזרת השם בצורה רחבה

יעקב אשר:  אני נותן סקירה כרגע על הצעת חוק אחרת, מה שמונח כרגע על השולחן זה הפיצויים לחל"תים

יעקב אשר:  אנחנו עדין – רגע

נאור שירי: לא, אני לא דיברתי מילה על החל"ת ודיברנו רק על החל"ת

יעקב אשר: רגע

יעקב אשר:  אנחנו עדיין דרשנו אתמול ממשרד המשפטים, ממשרד הפנים, לייצר איזהו מנגנון לבחירות הללו

יעקב אשר:  לא יכול להיות שאנשים שכבר היו שלושה חודשים בחל"תים – שלום ראש העיר, לא שמתי לב, אתה שקט – יהיה עכשיו עוד שלושה חודשים חל"תים

יעקב אשר:  יש כרגע דיונים קדחתניים

יעקב אשר:  יכול להיות שתהיה היום לי ולצוות המשפטי ישיבה עם המשנה ליועצת המשפטית, ביחד עם עמי ורון וכו', יכול להיות שנוכל לבוא לאיזו פריצת דרך משמעותית בעניין הזה ומחר באמת נוכל לגמור את החוק בצורה שפחות או יותר רצינו

יעקב אשר:  אני אנסה להתכוונן לכזה סיור, אני חושב שהוא מאוד מאוד חשוב

יעקב אשר:  בסוף כוועדת פנים אנחנו צריכים לתכלל גם דברים שהם של משרדים אחרים, כי בסוף האחריות של רשות מקומית זה רווחה, זה ביטחון, זה הרבה מאוד דברים

יעקב אשר:  אבל אין לי עדה טובה יותר מלאה להגיד שכבר באמצע שבוע שעבר ביקשתי ממנה להתחיל להתגלגל עם זה

יעקב אשר:  אני מקווה שאולי יהיה לנו חלון ברביעי או חמישי ובאחד הימים האלו אולי נעשה

נאור שירי: אוקיי

נאור שירי:  אני אשמח לבצע, אני חושב שזה חשוב

יעקב אשר: אני יודע

יעקב אשר:  הצעת לי את זה בתחילת הדרך ואתה צודק מאה אחוז

נאור שירי: אנחנו שמים בצד את המיגון

נאור שירי:  אנחנו נעביר את זה, גם חוק הבחירות יעבור

נאור שירי:  אני גם מסכים איתך שזה לא הכי דחוף בעולם עכשיו לטפל בכל דיני הבחירות למה זה הגיוני ולמה לא

נאור שירי:  צריך לעשות תעדוף כי אנחנו לא נצא מזה, וזה סתם עכשיו להיכנס לפינות שבעיניי לא הכי קריטיות, זה עלה פה בדיון ואני מבין את הדעה שלך, בגדול אתה צודק

נאור שירי:  אני פשוט חושב שיש אתגרים עצומים

נאור שירי:  בשבוע שעבר היה פה משרד השיכון

נאור שירי:  אנחנו בכלל לא דיברנו שצריך להקים עיר

נאור שירי:  צריך להקים עיר איך שלא מסתכלים על זה

יעקב אשר: לא

יעקב אשר:  א, דיברו על זה

נאור שירי: בסדר

נאור שירי:  אני רק אומר שיש מלא - - -     

יעקב אשר: אתה רוצה רק לומר או שאתה רוצה שאני גם ארגיע אותך? זאת אומרת, אם אתה מודאג אני רוצה גם להרגיע אותך

יעקב אשר:  אם אתה רוצה להישאר מודאג, תגיד לי: יעקב, טוב לי בפוזיציה הזאת, ואני עוצר

נאור שירי: בשנה האחרונה המשכן הזה לימד אותי שאם אני לא מודאג יש בעיה

יעקב אשר: יפה

יעקב אשר:  עכשיו אני רוצה שתישאר מודאג אבל תדע שגם קורים דברים

יעקב אשר:  יש פה לפחות אדם אחד, אולי שניים, שיושבים אחד ליד השני בקצה השולחן והיו ביום ראשון בדרום

לאה קריכלי: בני

יעקב אשר: בני? הוא דיבר על העוטף ועל בנייה מחדש ועל הכול בשבוע שעבר ביום חמישי

נאור שירי: אתה זוכר את שלי מאגף הנדסה בשער הנגב?     

יעקב אשר: כן, זוכר אותה היטב

נאור שירי: אתה חושב שמישהו דיבר איתה?     

יעקב אשר: כן

יעקב אשר:  רגע, אני לא יודע אם איתה

יעקב אשר:  אני מדבר כרגע עם ראש הרשות

יעקב אשר:  אם ראש הרשות אולי – רגע

נאור שירי: בסדר, אין בעיה

נאור שירי:  לא אמרתי כלום

יעקב אשר: הדיון הוא לא על ז'קי ולא על שלי

יעקב אשר:  יצא לי לשוחח גם עם בני סגן מנהל מינהל התכנון וגם עם אחרים, היו שם ישיבות מצוינות ואני יודע את זה גם מראשי הרשויות

יעקב אשר:  זו יוזמה שאני חושב שהתחילה פה בוועדה

יעקב אשר:  נכון או לא?      

בני ארביב: אפשר לומר

יעקב אשר: של הקמת מחוז שרק יהיה מחוז, כמו שיש מחוז תל אביב

נאור שירי: מחוז תקומה

יעקב אשר: מחוז תקומה שיהיו לו את הסמכויות של כל מחוז רגיל ואולי אפילו יותר מזה, ושם יהיו חברים רק אותן רשויות שכרגע בוא נקווה שיישאר ככה שהמצב הוא בקטסטרופה שלהם

יעקב אשר:  חלק רוצים משהו אחר, כל הרעיון הוא לבוא לשם גם עם תוכניות מהירות

יעקב אשר:  כשאני מזכיר את המילה – ראש המועצה גדי ירקוני אהב אותה – תשובת המשקל, שיבואו עם משהו, שאגב אני חושב שהוא גם כלכלי, הוא גם יהיה יותר נכון לבוא ולקחת ולהגדיל שם יחידות דיור ויממן חלק מהוצאות הממשלה בעניין הזה ויוכל באמת להרים את המקום הזה, גם להכפיל אוכלוסייה, שיהיה שם שקט וביטחון כך שהדברים נעשים

יעקב אשר:  תהיה לנו ישיבת מעקב עם משרד השיכון

יעקב אשר:  לפני עשר דקות דיברתי עם לירון שתתזכר אותי על הנקודות שאנחנו צריכים

יעקב אשר:  יש לנו מחר ישיבת מעקב על הרכבת האווירית של העובדים הזרים שאנחנו מצפים לראות מה התקדם ואם התקדם, אנחנו מאוד סקפטיים, לפחות אחד מאנשי הצוות שלי סקפטי מאוד

יעקב אשר:  אנחנו נבחן את זה מחר

שלום בן משה: מחר יש דיון על זה

יעקב אשר: נכון

יעקב אשר:  אנחנו לא עוזבים ולא מניחים

יעקב אשר:  חוץ מלהרביץ אני עושה כל מה שאני יכול, כל מה שאני יכול ביחד איתכם, לא לבד

יעקב אשר:  זה לא שאף אחד לא דיבר איתם

יעקב אשר:  אי-אפשר לקחת פקיד ולהגיד שהוא לא דיבר עם מנכ"ל משרד השיכון אבל הוא דיבר עם ראש המועצה שלו

יעקב אשר:  לכן אני לא נכנס כרגע לא לשלי ולא לז'קי ולא לאף אחד

יעקב אשר:  עד כאן ההקדמה הקצרה לישיבה

יעקב אשר:  בבקשה, מי מציג את הצעת החוק? יש לנו נציג של פיקוד העורף?      

לאה קריכלי: בזום

יעקב אשר: אוקיי

יעקב אשר:  בבקשה, מי מציג?     

נועה סרברו: אני ממשרד המשפטים

נועה סרברו:  קודם כול, אנחנו מודים ליו"ר ולוועדה שהתכנסה בזמן קצר כדי לדון בהצעה הזאת שעוסקת בנושא חשוב לעצרנו רלוונטי מאוד בימינו של הקמת מרחבים מוגנים בבתים משותפים

נועה סרברו:  ההצעה נועדה לשחרר חסם בבתים משותפים - - -      

יעקב אשר: אגב, יש לך את הנוסח לדיון?     

נועה סרברו: כן, יש נוסח שהופץ לקראת הדיון

יעקב אשר: אוקיי

נאור שירי: זה הנוסח המשולב בטאבלט?     

לירון אדלר מינקה: יש את הנוסח המשולב כדי לראות על החוק הקיים וגם נוסח רגיל

נאור שירי: סבבה

יעקב אשר: הוא הוסיף משהו מסוים של מיגון

יעקב אשר:  תכף נדבר על זה

תומר רוזנר: לא רק זה, יש עוד כמה דברים

יעקב אשר: כמובן

נועה סרברו: ההצעה מתייחסת לבתים משותפים מורכבים שהם בתים משותפים שיש בהם מספר מבנים או אגפים, כניסות שונות כמו בנייני הרכבת שיש הרבה או גם מבנים שהם ממש נפרדים אחד מהשני ונמצאים על אותה חלקה ונחשבים בית משותף אחד

יעקב אשר: אגב, בניינים צמודים שיש בהם כמה אגפים ולא רק רכבת זה גם בנייני H כאלה למיניהם, שאפשר להגדיר אגף

נועה סרברו: נכון

נועה סרברו:  כל סוג של מבנה כשיש כניסות או אגפים או מבנים ממש נפרדים על אותה חלקה הכול נחשב בית משותף אחד שנקרא בית משותף מורכב, והוראות החוק ככלל חלות עליו כמו על כל בית משותף אחר

נועה סרברו:  המשמעות של זה לעניינינו היא שגם הוראות החוק לעניין הקמת מרחבים מוגנים שכבר בתיקון שנעשה ב-2007 נדמה לי, הפחית את הרוב הנדרש בשביל הקמת מרחב מוגן לעומת רוב רגיל שנדרג בשביל הרחבת דירה בבית משותף ל-60% מבעלי הדירות, ובית משותף מורכב זה אומר שבעל דירה צריך ללכת ולקבל 60% הסכמות מכל האגפים והמבנים הנפרדים

יעקב אשר: בנקרים מסוימים זה יכול להיות עשרות - - -     

נועה סרברו: יכול מאוד לסרבל ולהקשות על התהליך

נועה סרברו:  לכן אנחנו מציעים את התיקון שיראו בכל מבנה או אאגף בנפרד, לעניין זה כבית משותף אחד, וההסכמות יידרשו רק מאותו מבנה או אגף בלבד שלא נדרשת בנייה גם במבנה או אגף אחר לצורך הקמת אותו מרחב מוגן

נועה סרברו:       בעקבות הערות טובות שקיבלנו מהייעוץ המשפטי של הוועדה הוכנסו תיקונים בנוסח שהם כבר נמצאים לפניכם, כך שהפחתת הרוב באופן כללי, וזה נכון לכל הבתים המשותפים, תחול גם במקרים של שיפור מיגון אם לא ניתן להקים מרחב מוגן דירתי או מרחב מוגן קומתי ויש צורך בשינויים ברכוש המשותף בשביל לעשות שיפור מיגון, אז גם אז יידרש רוב מופחת של 60%, ולעניין בית מורכב יידרש הרוב המופחת רק מאותו אגף

יעקב אשר: שיפור מיגון שאפשר לעשות מבלי לגעת ברכוש המשותף אין בעיה בכלל

נועה סרברו: נכון

נועה סרברו:  לזה לא צריך את ההסכמות

יעקב אשר: אם זה משהו שמחייב, למשל אגף שאין הסכמה של כל הדיירים לעשות ממ"ד ואם אין לך מהקרקע עד למעלה אז לא עשית כלום, אז יוכלו להגיש בקשה לתוספת חדר עם שיפורי מיגון

נועה סרברו: אם צריך לעשות איזשהם שינויים ברכוש המשותף כמו סגירת חלונות וכן הלאה, אז גם במצב הזה - - -      

יעקב אשר: אני שאלתי שאלה אחרת

יעקב אשר:  תוספת של חדר שבעצם אם הייתה הסכמה זה היה ממ"ד, בתנאי שהוא ממוגן כמובן

נועה סרברו: תוספת חדר זו ההוראה שמתייחסת לתוספת הרחבה לשם בניית מרחב מוגן דירתי, והרוב הנדרש הוא 60%

יעקב אשר: או פחות מחדר, חצי חדר, לא משנה

תומר רוזנר: אם פיקוד העורף אומר: אי-אפשר לעשות ממ"ד, אי-אפשר, או שאין הסכמה של כל הטור

יעקב אשר: כל האגף

יעקב אשר:  אם אין לי את למטה אין לי כלום

תומר רוזנר: אומר פיקוד העורף: אני מעדיף שיהיה משהו, זה יותר טוב מכלום

תומר רוזנר:  התנאי הוא אישור של פיקוד העורף לעניין הזה

תומר רוזנר:  אם פיקוד העורף אומר שזה יותר טוב מכלום, אז זה יהיה ברוב המופחת

נאור שירי: אז נניח אם אין הסכמה, בונים במקביל בקומה הראשונה, בקומה אפס, ממ"ד

תומר רוזנר: הנדסית?     

נאור שירי: הנדסית אני שואל

תומר רוזנר: צריך לשאול את פיקוד העורף

נאור שירי: אני שואל ויזואלית, אני פורט את זה

תומר רוזנר: זה יכול להיות כמו שנראות הרחבות, שיש רק עמודי יסודות, ואז בקומה שבונים אז בונים

שלום בן משה: יש בשביל זה מהנדס קונסטרוקטור

תומר רוזנר: נכון

יעקב אשר: תכף נשמע את פיקוד העורף על כל החוק וגם על זה כמובן

נועה סרברו: עוד תיקון שהכנסנו בעקבות הוראות הייעוץ המשפטי שבעצם לא ניתן יהיה להתנות בתקנות של בית משותף על הוראות שנקבעו בכלל על כל ההסדר שקיים לעניין מרחבים מוגנים

יעקב אשר: יש מקומות שיש תקנון בית משותף, שם כל מיני החלטות שהיו זה כולל ועדים ועדי שכונות למיניהם?      

תומר רוזנר: לא

תומר רוזנר:  שכונות לא קשור

נאור שירי: גם תקנון הבית לא רלוונטי כי זה חקיקה

לירון אדלר מינקה: יש סעיף שמאפשר - - -      

תומר רוזנר: אני אתן דוגמה, יש הוראה שאומרת שלהרחיב דירה סתם צריך רוב של 75%

תומר רוזנר:  נגיד שזה לא קשור למרחב מוגן, רוצה האדם לשפר את דירתו ולהוסיף מרפסת לצורך העניין

תומר רוזנר:  לפי החוק היום הוא צריך 75%

תומר רוזנר:  לפי החוק

תומר רוזנר:  החוק מאפשר לבית משותף מסוים להחליט שהוא רוצה יותר

תומר רוזנר:  נגיד הוא אומר: אצלי בבית מחליטים עם הדיירים, אנחנו לא רוצים 75%, אנחנו רוצים 100% לצורף העניין

תומר רוזנר:  יכולים להחליט, זה החוק הקיים

תומר רוזנר:  לגבי ממ"דים הם לא יכולים להחליט את זה

יעקב אשר: יש איזה דבר, ברח לי השם, בשכונות ישנות

נאור שירי: הוועד למען הדיור?    

יעקב אשר: לא, אלה ועדות כאלה שיש להן – משרד המשפטים, תעזרו לי

תומר רוזנר: אתה מדבר על מינהלות?     

יעקב אשר: זה לא מינהלות, זה כאילו משהו עתיק שיש ועד

יעקב אשר:  אני זוכר שהייתה לי שכונה בבני ברק ששם - - -     

שלום בן משה: זה נקרא תרבות הדיור

יעקב אשר: לא, לא

יגאל ביבי: שימור אתרים

תומר רוזנר: יש מקרים של אגודות דיור

יעקב אשר: בדיוק

תומר רוזנר: אגודות דיור

תומר רוזנר:  זה היה קיים במעונות עובדים וכל מיני מקומות כאלה, שכל המתחם הוא בבעלות אגודה שיתופית

יעקב אשר: וכאילו השכנים הם לא פקטור, הם צריכים להביא אישור מהאגודה

תומר רוזנר: נכון

תומר רוזנר:  זה הולך ונעלם

נאור שירי: זה עדיין קיים

יעקב אשר: זה כנראה קיים בכמה מקומות

יעקב אשר:  השאלה אם זה גובר גם על זה, לפחות בנושא ממ"דים

יעקב אשר:  אגב, היה צריך לטפל בזה בכלל

יעקב אשר:  את לא יודעת

נועה סרברו: אני לא מכירה את ההסדרים הקונקרטיים האלו

נועה סרברו:  ההוראות האלו חלות על כל ההסדרים שקיימים בין בעלי דירות בבית משותף ויש הוראות חוק שמחייבות אותם

יעקב אשר: תנסו לבדוק את זה, לראות אם צריך להתייחס לזה

תומר רוזנר: זה הסדר אחר לגמרי

תומר רוזנר:  זה הסדר שבכלל בדיני חברות ובאגודות שיתופיות בדרך כלל מה שקורה במקומות האלה אין לך זכות קניין בכלל בדירה, יש לך מניה באגודה

יעקב אשר: נכון

יעקב אשר:  היה לי מקום מסוים בעיר בני ברק הרבה שנים שפשוט לא פיתחו אותו, לא נתנו לעשות כלום, פשוט כלום

יעקב אשר:  היה איזה יושב-ראש אגודה אחד עם אג'נדה של 200 שנה קודם, לא רוצה לבנות, לא רוצה שאף אחד יעשה דבר

יעקב אשר:  פתרנו את זה קצת בכוח אבל פתרנו את זה

תומר רוזנר: זו בעיה כללית

תומר רוזנר:  באגודות האלה יש המון המון בעיות, המרשם לא מעודכן, מאוד קשה אפילו להעביר דירות בין אחד לשני

יעקב אשר: טוב, זה אחרי המלחמה

יעקב אשר:  סיימת?     

נועה סרברו: כן

יעקב אשר: אוקיי

יעקב אשר:  כן, יגאל, בבקשה

יגאל ביבי: א, אני רוצה להודות ליושב-ראש

יגאל ביבי:  אני חושב שזו סנונית ראשונה המתבקש בשינויים דרסטיים בחוקי התכנון והבנייה

יעקב אשר: זה לא תכנון ובנייה

יעקב אשר:  פה אנחנו בחוק המקרקעין, תכף אנחנו נדבר גם על השינויים שנעשו בתכנון ובנייה

יגאל ביבי: כן, כן, אני מגיע לזה

יגאל ביבי:  יש לנו שר פנים נהדר, יושב-ראש ועדה שמתמצא במוניציפלי מצוין, והשילוב הזה יביא שינויים דרסטיים אחרים

יגאל ביבי:  לפני 40 שנה הייתי ראש עיר ובניתי 3,000 חדרי מלון, 90% מהמלונות של טבריה

יגאל ביבי:  35 שנה אני לא שם ובנו אולי 500 חדרים כי סרבלו את כל חוקי הבנייה

יגאל ביבי:       אני רוצה לומר לפיקוד העורף, אולי תשמעו את זה ואולי תתנהגו ככה עם כל הרשויות

יגאל ביבי:  אני לא הסכמתי שהמהנדסים יגישו את התוכניות לפיקוד העורף

יגאל ביבי:  אני הייתי מאשר את התוכניות בעיירה, חייבתי את פיקוד העורף לבוא לעירייה, ביחד עם המהנדס שלי יעברו על התוכניות ויחתמו, ולא שיהיו ערמות כאלה גדולות

יגאל ביבי:  גם מכבי אש שהיום סרבלו את זה עד הסוף, לשלוח אימייל ותקבל - - - ואחרי כן מודיעים לך ומתכתבים

יגאל ביבי:  מכבי אש היו באים פעם בשבוע לעירייה עם מהנדס שהצבתי להם בעירייה והיו מאשרים

יגאל ביבי:  לכן יכולנו לבנות

יגאל ביבי:  הכול היה פשוט

יגאל ביבי:  אני מאוד שמח על פישוט התהליכים הזה ואני בטוח שזו רק סנונית ראשונה

יגאל ביבי:       כמה הערות לגבי החוק

יגאל ביבי:  שמעתי כאן את הגב' ממשרד המשפטים

יגאל ביבי:  דיברתם בעיקר על בתים משותפים והפרובלמה, ויש שם באמת בעיות, אבל רוב הבתים נמוכי הקומה הם בנה ביתך בכל מקום ובהתיישבות, ועל זה קצת דברים לא ברורים כאן

יגאל ביבי:  אתם קוראים: יחידת דיור בבנייה נמוכה, יחידות שאין להן בשתי קומות

יגאל ביבי:  אני אתן  לכם דוגמה אצלי

יעקב אשר: לא, לא, רגע

יעקב אשר:  זה לא החוק הזה

יעקב אשר:  אתה מדבר על משהו שאני רוצה תכף לדבר

יגאל ביבי: על החוק שני

יעקב אשר: זה לא חוק

יעקב אשר:  אלה תקנות שאושרו בשבוע האחרון על ידי מינהל התכנון

יעקב אשר:  אנחנו תכף נדבר על זה, אבל זה לא החוק

יגאל ביבי: אני רציתי לעשות כולל אבל לא משנה

שלום בן משה: תקנות הפטור כבר יצאו לדרך והן טובות מאוד

יגאל ביבי: כן, אבל יש פה תיקונים

יגאל ביבי:  אתם כבר אישרתם אותם?      

יעקב אשר: אנחנו לא אישרנו אותן, אנחנו לא צריכים לאשר אותן כי אלה תקנות

יעקב אשר:  תכננתי – מחוץ לפרוטוקול מה שנקרא או בתוך הפרוטוקול – לדבר על העניין הזה כי גם לי יש כל מיני השגות לגבי בניינים גבוהים יותר

יעקב אשר:  הפוך, כי הם עשו את התיקון דווקא בבניינים נמוכי קומה, עד שתי קומות, ומה קורה עם הבניינים היותר-גבוהים? תמתין ותהיה איתנו

יגאל ביבי: אני רק רוצה להעיר הערה לגבי שתי הקומות

יעקב אשר: אוקיי, בבקשה

יעקב אשר:  אם לא תהיה נדון בה גם בהדרכה

יגאל ביבי: אני גר ביישוב בגוש עציון

יגאל ביבי:  בניתי בית לפי החוק, שתי קומות ומרתף

יגאל ביבי:  אשתי בת 80, עשתה ניתוחים ברגליים, לא יכולה לרדת

יגאל ביבי:  המקלט בקומה ראשונה

יגאל ביבי:  היא לא ירדה אף פעם באזעקות למקלט כי היא לא יכולה לרדת קומות

יגאל ביבי:  רוב הבתים שלנו הם שתי קומות אבל זו יחידת דיור אחת, וכאן משתמע כאילו שאי-אפשר לבנות רק מקלט אחד כי זו יחידת דיור

יעקב אשר: יהודה ושומרון הם גם חוקים אחרים

יגאל ביבי: האלוף יכול לחתום על הצו וגמרנו

יעקב אשר: טוב, בני, תשכיל אותנו בעניין הזה שהעלה מר ביבי

בני ארביב: אני סגן ראש מטה התכנון

בני ארביב:  אני רק אעיר הערה קצרה, בהמשך נרחיב במידת הצורך

בני ארביב:  זו לא הפרשנות של התקנות

בני ארביב:  הממ"ד מוגבל לממ"ד אחד לכל יחידת דיור

בני ארביב:  בבניין יש שתי הגדרות בתקנות – או בנייה נמוכה עד שתי קומות או יחידת דיור צמודת קרקע

בני ארביב:  במקרה שלך זה נראה לי נופל שתי ההגדרות

תומר רוזנר: אבל יש לו כבר מקלט

בני ארביב: כן, אבל אין לו ממ"ד

יגאל ביבי: יש לי ממ"ד בקומה התחתונה, אבל אם אדם נכה או עם תינוקות יוריד את הקומה התחתונה - - -     

יעקב אשר: זה בתת-קרקע?      

יגאל ביבי: לא

שלום בן משה: הוא אמר קומה ראשונה

יעקב אשר: אה, זה ממ"ד

יגאל ביבי: יש ממ"ד בקומת הקרקע

יגאל ביבי:  בכל בית משותף – נגיד יש ארבע דירות בבית משותף, אתה עושה ארבעה ממ"דים

יעקב אשר: ברור, פה זו דירה אחת

יגאל ביבי: זו דירה אחת

יגאל ביבי:  זה לא הגיוני, זה כל ההתיישבות, כל בני ביתך

בני ארביב: אז זה באמת התקנות לא מאפשרות כי הן מאפשרות ממ"ד אחד לכל יחידת דיור

יגאל ביבי: אז זה לא טוב

יגאל ביבי:  כל בני ביתך בראש העין, אם יש אדם בן 90 שגר בקומה שנייה, הוא לא יכול לרדת למטה

תומר רוזנר: איך הוא יורד בשגרה?     

יגאל ביבי: הוא לא יורד, הוא בן 90, הוא נכה, יש לו תינוקות

תומר רוזנר: הוא לא יורד אף פעם מהדירה?      

יעקב אשר: יכול להיות מקרה

יעקב אשר:  אדם סיעודי לא יכול 

יגאל ביבי: רבותיי, הסעיף הזה הוא קריטי למאות אלפי דירות

יגאל ביבי:  לכן צריך להוסיף מילה אחת: "יחידת דיור בבנייה נמוכה, יחידת דיור או קומה שאין לה מרחב"

יגאל ביבי:  זה הכול, מה הבעיה? תוסיפו: "או קומה"

שלום בן משה: אבל מה הבעיה לבנות עוד ממ"ד בקומה השנייה? אם אפשר שכל הדירה תהיה ממ"ד זה היה מצוין, ממילא זה עולה לבן אדם כסף

יעקב אשר: יש פה שאלה אחרת כי ממ"ד הוא מחוץ לזכויות הבנייה, ואתה לא משלם על זה היטל השבחה ועוד כל מיני דברים

יעקב אשר:  זה גם עלול להפוך לא במקרה של מר ביבי ולא במקרים אחרים - - -       

שלום בן משה: לא שלי – של כל ההתיישבות

יעקב אשר: רגע

יעקב אשר:  זה גם לא כל ההתיישבות כי שוב, הרי למה בנו את הממ"ד בקומה ראשונה? כי תמיד הממ"ד חייב להתחיל מלמטה

יעקב אשר:  לכן עשו את זה בקומות הראשונות, והאדריכל שתכנן את זה לא חשב שהאנשים האלה גם יגיעו לגיל שיהיה להם יותר קשה לרדת ולכן זה נשאר ככה

יעקב אשר:  זה דבר פרטני שיכול להיות רחב על הרבה מאוד אנשים

יגאל ביבי: רק להוסיף מילה: "או קומה"

שלום בן משה: העניין הוא שממ"ד נוסף זה תוספת זכויות הבנייה

יגאל ביבי: כמה, תשעה מטר? זה הכול?      

שלום בן משה: אוקיי, בסדר

יגאל ביבי: במקום קווי בניין

יגאל ביבי:  ריבונו של עולם

יעקב אשר: מר ביבי, ההערה שלך נשמעה

יעקב אשר:  אנחנו לא כרגע עם חוק תכנון ובנייה פתוח פה על השולחן כך שזה לא המקום כרגע לתקן את זה כאן, אני אבקש להתייחס לעובדה הזאת

יעקב אשר:  יכול להיות שצריך לקבוע תנאים מסוימים במקרים מסוימים, אני לא יודע

יעקב אשר:  אנחנו גם לא רוצים שהנושא הביטחוני יהפוך להיות אירוע נדל"ני גם

יגאל ביבי: יש לך 300 מטר בנייה, הבעיה היא תשעת המטרים? זו רוב ההתיישבות

יעקב אשר: אבל אם 300 המטר כבר נוצלו וקיבלו עוד עשרה מטרים לממ"ד?      

רות שורץ חנוך: אדוני, אפשר לעשות גם חדר מחוזק

יעקב אשר: פה יכול להיות שלקחת את אחד החדרים הקיימים ולעשות אותו חדר מבודד

יגאל ביבי: יש הבדל בין חדר מבודד לממ"ד

יגאל ביבי:  הבדל עצום

יעקב אשר: לא קריטי, ממש לא קריטי

יגאל ביבי: רק עוד הערה אחת

יגאל ביבי:  אני מאוד מבסוט על החוק, אבל יש פה הרבה דברים, הוא צריך לעשות המון דברים – בדיקת אטימות, בדיקת חיפויים

יגאל ביבי:  כל הבדיקות האלה

יעקב אשר: מאיזה חוק אתה קורא?      

יגאל ביבי: בחוק הזה של התכנון

יעקב אשר: אבל זה לא התכנון, אנחנו כרגע בחוק המקרקעין

יגאל ביבי: אני אצא, רק רציתי להראות לכם שלא יכול להיות – בכל הדברים האלה אתה צריך להחתים עשרה גורמים, צריך להסמיך את המהנדס המתכנן שהוא ייתן את האישורים האלה, שזה אטום והכול, ולא שאדם יצטרך להתרוצץ, ללכת גם למודד וגם לאדריכל ועוד על תשעה מטר

יגאל ביבי:  לא יכול להיות הדבר הזה

יגאל ביבי:  כולה תשעה מטר

יגאל ביבי:  לסמוך על המהנדס שהוא יעשה את כל הדברים האלה

יעקב אשר: בני, שוב, אנחנו מדבירם על החוק שלא מונח כרגע על שולחננו, על הצו, על תקנות שעברו

יעקב אשר:  בעצם אמרתם: אנחנו פוטרים מהיתר

יעקב אשר:  אבל אני משחזר את מה שהוא אומר – כנראה שמופיע שם שצריך להביא אישור של יועץ איטום, יועץ X, יועץ Y

יגאל ביבי: מודד, כל האישורים

יגאל ביבי:  מה זה? זה חצי שנה

יעקב אשר: רגע, אתה רוצה לתת לי גם לעזור לך? דקה

יעקב אשר:  הוא שואל שאלה טובה

יעקב אשר:  הוא אומר שצריך להטיל את האחריות הזאת על המהנדס, כמו שאנחנו מדברים על רישוי עצמי למשל או דברים מהסוג הזה, שהוא צריך לאסוף את כל הנתונים הללו

יעקב אשר:  אבל ברגע שאתה אומר: אתה צריך אישור מהנדס איטום, אישור מהנדס X, אישור מהנדס Y - - -     

בני ארביב: ברור , זה גם בנוסח התקנות

בני ארביב:  אף אחד לא מצפה שהאזרח יעשה את זה, יש עורך בקשה, הוא מרכז את האישורים האלה

יגאל ביבי: הוא יכול לחתום או שהוא צריך לשלם לעוד עשרה משרדים? מה לרכז? – גם למודד, גם לאדריכל

יעקב אשר: אבל הוא לא מודד

יעקב אשר:  האדריכל המהנדס לא מודד, אז מי ימדוד?      

יגאל ביבי: בסדר, אבל כשהוא הגיש את הבקשה הוא הגיש גם מדידה

יגאל ביבי:  עוד פעם מדידה ועד פעם? באמת

יגאל ביבי:  טוב, סליחה שאני התפרצתי, אלה בעיות קשות שצריך לפתור

יעקב אשר: הרבה פעמים – לא יודע אם במקרה הזה כי זה לא מונח לפניי – אנחנו עושים דרך מקוצרת שבסוף מתברר שהיא ארוכה

יעקב אשר:  אז צריך לראות, אם באמת יש מדידה שנעשתה בחצי השנה האחרונה או עד תקופה מסוימת, יכול להיות שאפשר לחסוך את המדידה הנוספת

יעקב אשר:  אני לא יודע, אני לא מכיר את הצו

בני ארביב: אנחנו באמת ניסינו לפשט ולקצר ככל הניתן

בני ארביב:  אלה הנחיות של פיקוד העורף, אפשר להעלות אותם

יגאל ביבי: דיברתי עם ארבל, הוא אמר לי שאשב איתך - - -       

תומר רוזנר: רק בחוק שעבר – אני לא יודע אם הוא עבר או מונח על שולחן הכנסת לקריאה שנייה ושלישית, אני לא יודע עובדתי, אבל כבר התהליך שלו מסתיים נקבע שכל מפות המדידה תוקפן מוארך באופן אוטומטי לתקופה נוספת

קריאה: כן, זה ודאי יחול

יעקב אשר: מומחה איטום אתה כן צריך להביא כי המהנדס לא מומחה איטום, אם אתה רוצה שלא יהיו נזילות למשל

יגאל ביבי: כן, אבל המדידה גם אחרי הבנייה – טוב, לא משנה

יעקב אשר: טוב, אם זה לא משנה אז באמת זה לא משנה

שלום בן משה: אדוני היושב-ראש, ברשותך אני ראש העיר ראש העין

שלום בן משה:  אני גם יושב-ראש ועדת משנה לתכנון ובנייה כבר שמונה שנים

שלום בן משה:  קודם כול, גם אני מברך על התקנה הזאת

תומר רוזנר: על התקנה שלא על השולחן

שלום בן משה: התקנה שלא על השולחן

שלום בן משה:  אני מברך על היוזמה של התקנה שכרגע דובר עליה

שלום בן משה:  אני כבר חודש לפני זה העברתי הנחיה אצלי שכל תושב שרוצה לבנות ממ"ד יכול ללכת לקנות ממ"ד – לא בנייה, יכול לקנות ממ"ד מוכן ולהציב אותו במגבלה של קו וכמה מגבלות

שלום בן משה:  אבל שתדעו - - -      

יעקב אשר: מה זה כל תושב? רק מי שגר בקומת קרקע

שלום בן משה: כן, ודאי

יעקב אשר: אתה לא פותר את בעיית קומה שנייה, שלישית, רביעית, חמישית, שישית, שביעית

שלום בן משה: לא

שלום בן משה:  דיברתי קודם כול על כל מי שגר בבית צמוד קרקע, יש לו שטח עם גבולות כאלה ואחרים, לא צריך לשים את זה על זכות דרך וכו', שילך לקנות

שלום בן משה:  התשובה של כל חבורת הבנייה: תבוא אחרי המלחמה

שלום בן משה:  כלומר, יש כבר מגבלה שקיימת היום עם החברות

שלום בן משה:  לכן אני מציע לאדוני היושב-ראש, אולי דרך משרד השיכון, אולי לאפשר לחברות נוספות שיוכלו לייצר ממ"דים, כי הלחץ על ממ"דים היום הוא עצום

יעקב אשר: דיברנו על זה כאן בוועדה הקודמת שהייתה, והם הקלו בתקנים ועשו כל מיני צעדים

יעקב אשר:  אבל המחסור שאתה מדבר הוא בגלל שאנחנו הכנסנו אותם ללחץ גדול שהמדינה תקנה או תרכוש עוד, אז יכול להיות שהמדינה תהיה קונה גדול – אני מקווה שהיא עושה את זה, אנחנו נראה את זה בדיון המעקב שנעשה

שלום בן משה: נכון

שלום בן משה:  אבל הבשורה הגדולה היא שלא צריך הקלה בעניין של ממ"ד, כי הקלה גם עולה כסף ולכן זה גם מפשט את העניין ואני מברך על כך

שלום בן משה:  אצלי אני מתכוון לפשט עוד יותר את העניין כי יש ליושב-ראש הוועדה סמכויות להקל

שלום בן משה:  זה דבר אחד

שלום בן משה:  אבל שמתם את זה לשנה אחת בלבד

שלום בן משה:  אני מבקש, מכיוון שממילא התהליכים ארוכים וממילא עד שתהיה קנייה, תרחיבו את זה למשך שנתיים-שלוש שנים כי זו תקנה נכונה מאוד

שלום בן משה:  אף אחד לא יעשה בה שימוש רע מכיוון שהיא מדברת על ממ"ד שמציל חיים

שלום בן משה:  עד שהוא יתחיל לגלגל ימינה-שמאלה עברה שנה

שלום בן משה:  מה שקשור אליך כסגן יושב-ראש מינהל התכנון זה בסמכותכם

שלום בן משה:  תנו לזה הרחבה לשנתיים-שלוש שנים

בני ארביב: כן, בהחלט

בני ארביב:  רותי גם תתייחס

שלום בן משה: אדוני היושב-ראש, שמעת מה שביקשתי? להגדיל את זה לשלוש שנים

שלום בן משה:  עברה כבר שנה ועד שהיה, גם ככה יש קשיים גדולים

יעקב אשר: דבר נכון

יעקב אשר:  זה יגיע גם אלינו באיזושהי צורה כי יש בדרך חקיקות שקשורות לעניין הזה ואנחנו נטפל בעניין

יעקב אשר:  אבל אני פשוט רוצה להעביר היום את החוק הזה וזה חוק המקרקעין שבלעדיו גם אם יעשו 1,000 תקנות יש כל מיני חסמים של מה זה נקרא רוב שכנים ועוד

יעקב אשר:  לכן הייתי רוצה מאוד לסיים עם זה כדי להעיף את זה קדימה

שלום בן משה: אם יורשה לי להעיר הערה אחת בקשר לחוק הזה

יעקב אשר: בבקשה

שלום בן משה: תכף אגיד

יעקב אשר: מאה אחוז

יעקב אשר:  כשתרצה תאותת לי

יעקב אשר:  תקריאי את זה ונתחיל לשמוע את פיקוד העורף ואחרים

לירון אדלר מינקה: "חוק המקרקעין (תיקון), התשפ"ד–2023, סעיף 1

יעקב אשר: אוקיי

יעקב אשר:  ראש העיר, בבקשה

שלום בן משה: הערה אחת

שלום בן משה:  בחוק המקרקעין המספר 60% נראה לי ירד מהר סיני

שלום בן משה:  עכשיו מדברים על רוב, ורוב יכול להיות גם 52%-51%

שלום בן משה:  לפעמים יכולה להיות משפחה אחת שבכלל לא גרה בבניין הזה, הוא בכלל בחוץ לארץ וזה לא מעניין אותו בכלל, והוא תוקע את כל העניין

שלום בן משה:  אני מציע שבמקרה הספציפי הזה בשונה מחוק המקרקעין של - - - כיוון שמדובר בממ"ד מציל חיים תקטינו את האחוזים

שלום בן משה:  אתם רוצים שיהיה רוב? תעשו 52%-51%

שלום בן משה:  אם הממשלה הזאת יכולה להעביר חוקים חשובים ברוב קטן יחסית, גם פה אפשר להקל ולהגיד: רוב של 52%, כי לפעמים משפחה אחת תוקעת את כל העניין

שלום בן משה:  זאת ההערה היחידה שיש לי

יעקב אשר: תשובה ממשרד המשפטים?      

נועה סרברו: קודם כול, כמו שאמרתי, ההצעה במקור באה לפתור את הנושא של הבתים המורכבים

יעקב אשר: אני אגיד קודם משפט אחד

יעקב אשר:  ההצעה עצמה בעצם דה פקטו מורידה את האחוזים

יעקב אשר:  זאת אומרת, היא לא נוגעת באחוז עצמו אלא בצורה משמעותית, כי אם יש היום – ויש לך כאלה בטח – בניינים של שלוש כניסות עם 70 דיירים אתה צריך להחתים את כולם

יעקב אשר:  פה עכשיו אתה מגיע לאגף

יעקב אשר:  זאת אומרת, הורדת כבר את בסיס האחוז

יעקב אשר:  למרות זאת, שואל ראש העיר, וזאת שאלה מתבקשת ואני יודע שהיא מאוד רגישה אצלכם – ואני אולי מחדד יותר את השאלה בחלק הזה, למרות שאני אומר עוד פעם אני לא הולך לעשות לכם זובור על העניין הזה, אבל השאלה – המילה 60% היא בסדר, אם זה עיקרון של מעל חצי אז אפשר אולי להסתפק בקצת פחות, כי לפעמים האחוז הזה סרבן אחד קטן ומעצבן שגם אתם הייתם רוצים בהזדמנות זאת להיפטר ממנו

יעקב אשר:  השאלה אם יש בעיה בעניין הזה, אלא אם אתם חוששים ויעדכן אותי היועץ המשפטי שלי שדבירנו על העניין הזה שאם ירד לך עכשיו ל-52% - - -     

תומר רוזנר: אז אותו סרבן יהיה ב-51%

תומר רוזנר:  אין לזה גבול

יעקב אשר: אני רוצה להגיד משהו אחר, שהוא מעורר קושי משפטי

יעקב אשר:  שתגידו: אם אתם מורידים עכשיו פה אז מחר יבוא משהו אחר ותורידו כבר ל-49%, אחר כך ל-40%

יעקב אשר:  אני אומר: לא

יעקב אשר:  אם אני שומר על הנושא הזה של רוב, לא 50%, ברור שזה לא יפתור לי את כל הבעיות אבל זה עשוי לעזור במקרים מסוימים ולא לעזור במקרים אחרים

יעקב אשר:  חידדתי את זה

יעקב אשר:  נשמע את משרד המשפטים

נועה סרברו: תודה על השאלה

נועה סרברו:  זו בהחלט סוגיה שאין בה תשובות של שחור ולבן ובסוף זה עניין של איזונים

יעקב אשר: לא, אנחנו גם יודעים הפוך

נועה סרברו: התשובה היא בשני מישורים, אחד במישור התשתית העובדתית שאנחנו בחנו גם מול הרשות לרישום והסכם זכויות מקרקעין שהמפקחים שם הם אלו שדנים בתיקים האלו ולא מוכר לנו חסם שה60%

נועה סרברו:  יש חסמים אחרים בבניית ממ"דים וקודם כול נושא העלויות שבהחלט מוכרים

נועה סרברו:  הנושא של גיוס רוב של 60% הוא רוב מופחת, כי אני אזכיר שהחקיקה שנוגעת להצמדת חלקים ברכוש המשותף בהיבט של הרחבות דירה מדברת על שני שלישים - - -      

תומר רוזנר: 75%

נועה סרברו: סליחה, 75% מבעלי הדירות ושני שלישים מהרכוש המשותף צמוד לדירותיהם בשביל להרחיב דירה

נועה סרברו:  כבר לפני כמה שנים טובות הייתה הבנה לעניין מרחבים מוגנים שצריך להפחית את הרוב בדיוק מהשיקולים שאדוני מעלה שהם בהחלט שיקולים חשובים וחיי אדם הם בהחלט הערך העליון ולכן הוחלט להפחית את הרוב הזה

נועה סרברו:  וזה גם תואם הסדרים אחרים שקיימים בחקיקה שגם נוגעים לחיי אדם כמו חיזוק מבנים מפני רעידות אדמה, שגם שם כדי לחזק מבנה מפני רעידות אדמה בעבודות שכרוכות בהרחבת דירה נדרש רוב של 60%, ולכן חשבנו שהאיזון הזה ראוי ולא נמצא שהוא עובדתית מהווה חסם

יעקב אשר: יש איזה מקום בחקיקה שקשורה לתכנון בנייה או מקרקעין שקשורים זה בזה לצורך העניין, שהמדבר שההגדרה של רוב היא 51% או משהו כזה? יש לזה תקדים באיזשהו מקום?      

נועה סרברו: יש בחוק חיזוק בתים מפני רעידות אדמה

תומר רוזנר: יש מקרים

תומר רוזנר:  למשל, אם אתה רוצה לשים דוד שמש אתה לא צריך הסכמה של אף אחד

תומר רוזנר:  יש הרבה דוגמאות

יעקב אשר: שאלתי שאלה אחרת, האם המספר 51% לגבי כל מה שקשור בתכנון ובנייה בהיבט התכנוני או המקרקעיני שבו? האם יש מס' 60 – הבנתי

יעקב אשר:  האם יש מס' 51 באיזשהו מקום?       

תומר רוזנר: יש מקרים שבהם בנסיבות מסוימות צריך 50%, למשל אם עושים חיזוק מבנה מפני רעידות אדמה שהוא רק ברכוש המשותף, לא נוגעים בדירות, אז מספיק 50% 

תומר רוזנר:  אבל זה רק כשלא נוגעים בדירות

יעקב אשר: מה אכפת לי אם נוגעים בדירות?      

תומר רוזנר: זו זכות קניינית

תומר רוזנר:  אנחנו מדברים על זכויות קניין, אתה צריך לזכור את זה

תומר רוזנר:  אנחנו מדברים על איזונים שמטרתם לשמור מצד אחד

תומר רוזנר:  אני מזכיר את מושכלות יסוד – בית משותף זה קניין משותף על פי הכלל

תומר רוזנר:  הכלל הוא שכל שינוי בזכויות הקניין בבית משותף צריך הסכמה של 100%

יעקב אשר: אבל אתה לא מוסיף לו בזכויות

תומר רוזנר: ודאי שאתה מוסיף זכויות

יעקב אשר: לא

יעקב אשר:  אתה מוסיף זכויות שגם השני יוכל ליהנות מאותן זכויות כי הם לא נחשבים כשטח עיקרי

תומר רוזנר: לא

תומר רוזנר:  מה זה קשור?      

נועה סרברו: יכול להיות שבונים על חניה, יכול להיות שחוסמים אור

תומר רוזנר: יכול להיות שעושים הרבה דבירם בבניין

דוד שיפמן: אני מנהל הרשות לרישום והסדר זכויות מקרקעין

דוד שיפמן:  ברמת העיקרון השאלה היא נכונה ומדויקת

דוד שיפמן:  כמו שנאמר פה תומר צודק

דוד שיפמן:  אנחנו צריכים רגע לחזור למושכלות יסוד ולראות איך אנחנו נכנסים עכשיו לדיון שלנו

דוד שיפמן:  ברמת העיקרון יכול להיות שצריכה להיעשות עבודת מטה סדורה ולבחון את השאלה של סוגיית הרוב, כי אנחנו רואים שעם השנים יש פיחות בדרישת הרוב

דוד שיפמן:  זאת אומרת, דרישת הרוב שהייתה 75% ירדה ל-60%, תלוי באילו נושאים וכדומה

דוד שיפמן:  התפיסה כתפיסה אולי צריכה להשתנות ופה בהחלט יכול להיות שאנחנו צריכים לעשות מטה

תומר רוזנר: על הכול

דוד שיפמן: לגמרי

דוד שיפמן:  זאת אומרת, אני מניח שאם היום היינו מחוקקים את חוק המקרקעין בימינו אנו יכול להיות מאוד שברירת המחדל שקבועה היום בחוק הייתה שונה לחלוטין, כי האיזונים עם השנים נהיו אחרים ממה שהיה בשנת 1956

תומר רוזנר: לא, זה קדם בחוק בתים משותפים

דוד שיפמן: נכון

דוד שיפמן:  אבל ל-1969 נגיע מאוחר יותר

דוד שיפמן:  זה בהחלט נכון, שאלה נכונה ומדויקת, אבל היא כן מצריכה עבודת מטה שצריכה להיות סדורה יותר

דוד שיפמן:  אין סתירה בין הדברים

דוד שיפמן:  זאת אומר, נכון לעכשיו בהתאם להחלטת הממשלה שהובילה בעצם לדיון שלנו כאן היום אנחנו אמורים לדון בבית מרוכב, כי ההסכמות בבית מורכב זה נושא מורכב

דוד שיפמן:  לקבל את ההסכמות מכל האגפים זה משהו שהוא מורכב כשלעצמו, ולכן הגדרת המשימה הייתה כזאת, לא סותר את מה שאמרת, ובהחלט יכול להיות שנכון ובשלה העת להגיע לעבודת מטה סדורה

תומר רוזנר: אולי נבקש מהם שייקחו את זה על עצמם לעשות את העבודה הזאת

תומר רוזנר:  אולי באמת הוועדה תקרא למשרד המשפטים, נערוך את העבודה הזאת בהקדם ובצורה מסודרת, כי אנחנו לא מדברים רק על הדברים האלה

תומר רוזנר:  יש לנו הרבה מקרים שאנחנו שואלים את עצמנו למה אנחנו רוצים את הרוב הזה ולא את הרוב האחר

תומר רוזנר:  שיפורי נגישות – לדוגמה, אדם שלא יכול להיכנס לדירה בלי שמסדרים לו רמפה או משהו כזה צריך 60% אם זה בתנאים מסוימים

תומר רוזנר:  יש פה מרקם שלם של איזונים שנעשו עם השנים וזה אחד מהם  של 60% במקרה הזה

תומר רוזנר:  ושוב כמו שנאמר, זה לא תורה מסיני, אבל צריך לראות את התמונה כולה

תומר רוזנר:  צריך לזכור, הכלל הבסיסי הוא שכל שינוי בבית משותף צריך 100% מבעלי הדירות

תומר רוזנר:  אתה לא יכול לעשות שום שינוי בלי 100%

תומר רוזנר:  אז יש כרסום בדבר הזה עם השנים מטעמים כאלה ואחרים – הרחבת דירה 75%, אם רוצים תמ"א אז צריך 66%, אם רוצים שיפורי נגישות צריך 60%

יעקב אשר: חסר לי 51%?      

תומר רוזנר: אז בסדר

תומר רוזנר:  כמו שאמר עורך דין שני ובצדק הגיעה השעה

שלום בן משה: זה יוצא מן הכלל, זה ממ"ד מציל חיים

תומר רוזנר: הכול מציל חיים

שלום בן משה: לא

שלום בן משה:  שיפורי נגישות לא מציל חיים

שלום בן משה:  זה חשוב

תומר רוזנר: הגיעה השעה לעשות עבודה יסודית

יעקב אשר: אני לא השתכנעתי שצריך פה משהו

יעקב אשר:  אגב, החוק הזה הוא לא בהוראת שעה או משהו כזה, נכון?      

תומר רוזנר: לא, לא, קבוע

יעקב אשר: חוק קבוע

יעקב אשר:  יכול להיות שהייתי עושה אולי לזה תסכימו אולי הוראת שעה עכשיו לתקופה הזאת

יעקב אשר:  בוא נבחן אחר כך את המשמעויות ואת הכול

יעקב אשר:  אני אגיד לכם למה, שוב, אם אני מבין נכון את החוק, אם יש אגף בניין H או בניין שהאגפים שלו מוגדרים, 60% הוא ממה?      

תומר רוזנר: מהאגף

יעקב אשר: זה התיקון - - -      

ירון עמוס לוי: ואם זה בניין רכבת?      

תומר רוזנר: אותו דבר

ירון עמוס לוי: חמש כניסות?      

תומר רוזנר: אז רק מהכניסה שלך

יעקב אשר: רק לכניסה

ירון עמוס לוי: אז 60% מהכניסה?     

תומר רוזנר: בדיוק

יעקב אשר: ואם הכניסה היא כזאת שיש בה אגף, זאת אומרת שאתה יכול לסמן אותו כאגף - - -      

שלום בן משה: לבודד אותו - - -      

דוד שיפמן: ההקלה היום היא הרבה יותר מ-50%

דוד שיפמן:  זאת אומרת, ככל שהבניין גדול יותר - - - כמו שאמרת בצדק

יעקב אשר: אני יודע, אמרתי את זה קודם

יעקב אשר:  אני רק מנסה להביא לכם איזושהי הדמיה

יעקב אשר:  זה אומר, אגף יכול להיות ארבע קומות, זאת אומרת, זה ארבעה או חמישה דיירים

יעקב אשר:  כשאתה מגביל ל-60%, אתה יכול ליפול על - - - אני אומר, אם העיקרון בעניין הזה הוא שבאמת צמצמנו את זה, ואנחנו יודעים את החשיבות וזה כן מציל חיים, זה דבר שיכול להיות שיהיו לך הרבה מקרים ששכן סרבן לא ירצה

יעקב אשר:  אם כך, יכול להיות שהייתי מציע שנעשה הוראת שעה כמו שעשיתם בצווים, נבחן את זה במהלך הוראת השעה

יעקב אשר:  נכון שזה יעורר מחר לחצים אז תנו לנו בעוד דברים כאלה 51%, אבל כמו שאמר היועץ המשפטי וכמו שאתם אמרתם אנחנו צריכים לעשות עבודת מטה בעניין הזה כי אני חושב שלשמור על עיקרון של רוב הוא עיקרון

יעקב אשר:  להגיד שרוב הוא רק 60% ולא 51% - - -     

ארז מלול: מה זה 51% ו-60%? לא הבנתי איך זה מתחלק

ארז מלול:  לא למדתי ליבה

ארז מלול:  מה ההבדל בין 60% ל-51%?      

יעקב אשר: ההבדל ביניהם הוא 9

יעקב אשר:  פה בדיוק הבעיה

תומר רוזנר: זו לא בדיוק הבעיה כי - - - 51% יגיד לך: הינה, השכן הזה דווקא - - - אתה יכול להגיד שזה בלי הסכמה של אף אחד

יעקב אשר: נכון

יעקב אשר:  אבל אני יותר נותן את האפשרות למשהו שלא ייפול במחיר אחד

תומר רוזנר: נכון

תומר רוזנר:  זה תמיד נכון גם אם תקבע 80% וגם אם תקבע 51% וגם אם תקבע 52% או 53%, תמיד יהיה את המקרה שבו שכן אחד - - -      

יעקב אשר: טוב, אני אתן לכם לחשוב במהלך הדיון

יעקב אשר:  אני באתי עם מצב רוח טוב היום

יעקב אשר:  אבל אני חושב שאולי ההצעה הזאת לעשות את זה כרגע כהוראת שעה, כי מדובר פה רק על ממ"ד, לא מדובר פה על משהו אחר, לא מדובר פה על סיפור אחר

יעקב אשר:  אנחנו רוצים לשנות פוזיציה

יעקב אשר:  אני חושב שחלק מהעניין הזה גם היה צריך להיות עניין של מענק כזה או אחר, או הלוואה לתושבים או ערבות מדינה ללא ריבית

יעקב אשר:  יש הצעת חוק שמדברת על להוריד את המע"מ

ארז מלול: למה את הגונב לי את מה שאני רוצה? רציתי לעשות לך הפתעה, להביא לך את הצעת החוק שלך

יעקב אשר: את הצעת החוק שלי?      

ארז מלול: כן

ירון עמוס לוי: לפרגן לך

יעקב אשר: יש לי הצעת חוק שלי בעניין הזה

יעקב אשר:  תכף נשמע את נציגי האוצר, אני לא יודע למה אנחנו לא יכולים להכניס את זה פה בחקיקה כאן, בחוק המקרקעין לכאורה, נכון?      

תומר רוזנר: אם תהיה הסכמה רחבה אולי

יעקב אשר: אם תהיה הסכמה רחבה נשקול את זה בחיוב

יעקב אשר:  לכן אני חושב שאולי את הפוש הקטן הזה הייתי אומר לתת לזה רוב, אפילו לא לכתוב 51% רוב

יעקב אשר:  תכתבו רוב, אל תכתבו 51%

ארז מלול: אפשר לדבר?      

יעקב אשר: רגע, הוא רוצה להגיב לי על זה

דוד פרוינד: אני מייעוץ וחקיקה, משרד המשפטים

דוד פרוינד:  בעניין הזה של ההפחתה רק רציתי לתת דוגמה להמחשה

דוד פרוינד:  בבית משותף רגיל בעיר הרגילה שיש לו שלוש או ארבע קומות, הרי להרבה בתים משותפים יש צד ימין וצד שמאל

דוד פרוינד:  הצד הימין שרוצה לבנות את הממ"ד לא קשור לצד שמאל וכן להפך

דוד פרוינד:  את אומרת, יכולות להיות סיטואציות כשמדברים על רוב רגיל, 50% מחצית, הרי אני שרוצה מצד א' אני יכול לגשת לכל הצד השני לקבל את הסכמתם

יעקב אשר: לא, אבל אמרתם שזה אגפי

דוד פרוינד: לא, אני מדבר על בית משותף רגיל, לא בית מורכב, בית משותף שעומד בפני עצמו

יעקב אשר: אז אנחנו לא מבינים פה משהו

יעקב אשר:  אני שואל, ושאלתי את זה לפני הישיבה, יש כניסה אחת לבית, בית שבנוי H, שהוא הקלאסי, שהוא אגפים-אגפים

יעקב אשר:  יש הרבה טאבו שנותנות אפשרות לבנות באגף וכו'

יעקב אשר:  אני עדיין צריך את הצד השני של ה-H?      

דוד פרוינד: לא, רק באגף שלך

דוד פרוינד:  זה בדיוק הרעיון

דוד פרוינד:  אנחנו מדברים על הפחתה כוללת

דוד פרוינד:  הרי אם מדברים על הפחתה מדברים שכשאדם רוצה לבנות ממ"ד כשהוא גר בבית משותף לא משנה אם הוא מורכב או בית משותף רגיל, כיום הוא צריך 60%

דוד פרוינד:  כרגע עולה פה הצעה להפחית את זה

דוד פרוינד:  אז אני אומר, גם בבית רגיל יש דירות שפונות לכיוונים שונים, לא במורכב

יעקב אשר: לגם ב-H זו כניסה אחת

דוד פרוינד: הדיירים בצד ימין למעשה

דוד פרוינד:  אני נמצא בצד שמאל

דוד פרוינד:  אני יכול לבקש כאילו יש רק 50%

יעקב אשר: מה זה מוגדר?      

ירון עמוס לוי: יעקב, אני חושב שצריך לעשות סדר במונחים, כי אני מבין את הפרשנות בצורה אחרת

יעקב אשר: סליחה, מה זה בית מורכב? בניין H עם כניסה אחת נקרא בית מורכב?      

דוד פרוינד: לא, הוא בית משותף רגיל

יעקב אשר: אז יש לנו בעיה עם החוק

ארז מלול: למה?      

יעקב אשר: כי אז אני לא צריך 51%, אני צריך 41%

ירון עמוס לוי: כי כל הרעיון היה להפריד בין היחידות ואז לכל יחידה י את ה-60%

ירון עמוס לוי:  כאן זה לא פותר לך את זה

יעקב אשר: אם יש לי בניין H ארבע קומות – אתם יודעים איך נראה H, נכון? ארבעה זרועות שכל אחד היא אגף בפני עצמו

יעקב אשר:  יש תב"עות שאני העברתי במו ידיי בוועדות המחוזיות למיניהן על בנייה אגפית

יעקב אשר:  למה אני צריך את ההוא מהשפיץ השני?      

לירון אדלר מינקה: זה הרכוש המשותף של כולם

יעקב אשר: אני יודע

ארז מלול: יש כניסה אחת - - -      

יעקב אשר: א אתה יודע מה? מאותו רציונל זה גם הכול מה שנקרא בית מורכב, זה הכול בשטח אחד, במתחם אחד

יעקב אשר:  זה גם צריך זכויות מקרקעין

ארז מלול: לא, אבל בלי לפגוע בזכויות

ארז מלול:  כתוב - - -      

יעקב אשר: בית שיושב עם ארבע כניסות

תומר רוזנר: כן, זה בית מורכב

לירון אדלר מינקה: בית מורכב זה כמה בניינים

יעקב אשר: בסדר

יעקב אשר:  אבל אני אומר – תקרא לו מורכב, מורכב פלוס, איך שאתה רוצה – אתה בא היום ומפקיע לו את הזכות הקניינית שלו

תומר רוזנר: לא

יעקב אשר: למה? כי אתה חותך אותו כאילו וירטואלית

לירון אדלר מינקה: לא

לירון אדלר מינקה:  יש את הסעיפים שאומרים שלא יפגעו בזכויות המהותיות של הדיירים באגפים האחרים

תומר רוזנר: אני שואל אותך שאלה פשוטה

תומר רוזנר:  יש לך בניין קלאסי, קלאסי

תומר רוזנר:  בכניסה אחת יש לך דירה 1, 2, 3, 4, רגיל

תומר רוזנר:  ארבע דירות, מה זה אגף - - - מבחינתך?         

יעקב אשר: אני הייתי שוקל מאוד לחשוב שכל צד יכול להיחשב

תומר רוזנר: כל צד או כל חצי צד?     

יעקב אשר: צד

תומר רוזנר: למה צד ולא חצי צד?     

יעקב אשר: אתה אומר בגלל שיש שתיים בכל - - -      

תומר רוזנר: כן

יעקב אשר: אתה יודע מה, מסכים איתך, זה H דמיוני

ארז מלול: ואם יש כניסה מלמעלה ומלמטה? יש בהר נוף דברים כאלה

ארז מלול:  זה מורכב?       

יעקב אשר: אז תגדירו את זה קצת יותר לעומק ותגידו כמו שאמרתם בכניסות נפרדות

יעקב אשר:  מתוך בחינה שלא יינזקו ואחרים יכולים לעשות את זה גם כן

יעקב אשר:  זו הבחינה, נכון?      

לירון אדלר מינקה: כן

לירון אדלר מינקה:  הרעיון היה שאם יש לך כמה בניינים שנקראים ביחד בית משותף, אז לעניין הזה לא תצטרך את ההסכמה של הכמה בניינים

יעקב אשר: ומה כן? באילו התניות? לשמור על מה?      

לירון אדלר מינקה: אז אתה שומר על זכויות שלהם בבניינים האחרים

יעקב אשר: שמה?     

לירון אדלר מינקה: שאם יש מישהו שמתנגד יכול להתנגד מבניין אחר עדיין זכותו נשמרת למרות שהוא לא צריך את הרוב שלו

לירון אדלר מינקה:  זאת אומרת, אתה יכול לקחת את ה-60% - - -      

יעקב אשר: הוא יכול להתנגד לבניין השני? לא

תומר רוזנר: יש לו אפשרות לפנות למפקח ולהגיד שהוא נפגע אם הוא טוען שהוא נפגע

לירון אדלר מינקה: לא צריך את ההסכמה שלו, אבל אם הוא נפגע - - -      

ארז מלול: הוא צריך להוכיח שהוא נפגע מבחינת הזכויות

נועה סרברו: אדוני, אני יכולה לחדד

נועה סרברו:  ההגדרה של בית מורכב היא בסעיף 59 לחוק

נועה סרברו:  היא מדברת על בית שמורכב ממבנים אחדים או מאגפים אחדים שלכל אחד מהם כניסה נפרדת או מתקנים נפרדים, ובעלי הדירות יכולים גם לקבוע בתקנון או אם לא קבעו גם המפקח יכול להורות שבית מורכב התנהל בנפרד

נועה סרברו:  השאלה, אם אפשר לעשות הפרדה במתקנים ויש אגף נפרד – כרגע פחות משנה אם המבנה נפרד פיזית, הנדסית או לא – עדיין זה יכול להיות בית מורכב

נועה סרברו:  זה יכול לכלול כל מיני תצורות של מבנים, אנחנו לא באים כרגע לשנות את דיני הבתים המשותפים מבחינת מה מוגדר כבית - - -      

יעקב אשר: מהפכה אין פה, יש פה הקלה קטנה

ארז מלול: אין פה רפורמה

יעקב אשר: אני חושב שאנחנו צריכים להרגיל את עצמנו ואת האוכלוסייה שכשיש הגיון בלי שזה פוגע בצד השני כי כל צד חי בפני עצמו

יעקב אשר:  את רוצה להחריג נושא של מתקנים – כמובן שאם זה משליך על המתקנים שהם בשטח משותף, אבל לא צריך להחריג אם אנחנו מדברים על בנייה קלאסית של תוספת ממ"ד

יעקב אשר:  הרי מה זו תוספת ממ"ד? זו תוספת על הבניין הקיים עד מטר מקו מגרש – אם אני זוכר נכון – זו בעצם תוספת

יעקב אשר:  זה לא בא על חשבון משהו, לא הורדת מתקנים, יכול להיות חניה

תומר רוזנר: התפיסה הקניינית - - -      

יעקב אשר: התפיסה הקניינית על חשבון אחרים היא רק כשיש זכויות

יעקב אשר:  פה אין זכויות

תומר רוזנר: לא, לא

תומר רוזנר:  התפיסה הקניינית, וזאת תפיסה שאפשר להתווכח עליה, אבל זה בסיס דיני הבתים המשותפים

תומר רוזנר:  הרכוש המשותף, האוויר מעל הקרקע, שייך לכולם בכל המגרש

ארז מלול: בלי קשר לזכויות

תומר רוזנר: בלי קשר לזכויות בנייה

יעקב אשר: אבל אני שואל שאלה אחרת

יעקב אשר:  אם בית, בדרך כלל בית קלאסי – לא H

דוד שיפמן: תשחרר אותנו מה-H – רכבת

יעקב אשר: זה היום הדבר הקלאסי, כולל רבי קומות גם, לא משנה, כי ב-H אני יוצר מרפסות, אני יוצר הרבה דברים

יעקב אשר:  זה כלי תכנוני

תומר רוזנר: מרפסת סוכה בעיקר

ארז מלול: בוא נגיד ככה, בבתי דין של שכנים בעקבות החוק יהיו הרבה דיונים, כי בתי הדין: נראה, אתה סופר לי את האוויר, את המראה, את הנוף

יעקב אשר: לכן אני שואל האם לא היו צריכים לרדת לרזולוציה ולומר שאם זה בניין של ארבעה צדדים כמו שאמר היועץ המשפטי – יודעת מה? יש ארבעה צדדים, בצד אחד יש רק את החזית

יעקב אשר:  יש בניין, ארבע קומות, ארבעה דיירים, שני דיירים בכל קומה, שתי חזיתות ושני עורף

יעקב אשר:  נגיד שאין להם בצדדים, למרות שבדרך כלל יש

יעקב אשר:  למה את חושבת שההוא יסכים שהוא יבנה והוא יישאר בלי כלום, ולא תהיה לו אפשרות לממ"ד? הוא יראה איך הטיל מגיע אליו ולא אליו?      

תומר רוזנר: למשל, במקרה כזה יצטרכו להגיע להסכמה שבונים ממ"ק לכל הקומה

נועה סרברו: למה שלא נרצה לתמרץ אותם להגיע להסכמה שמשרתת את כל בעלי הדירות או לפחות רוב משמעותי מבין בעלי הדירות?       

יעקב אשר: אבל לכן אני אומר שאם אנחנו מגדירים שכשיש ארבעה צדדים, כל צד הוא בפני עצמו, זאת אומרת שגם מגיע לכולם שיבנו בצדדים שלהם

תומר רוזנר: אבל איך אפשר? בדוגמה שנתת אי-אפשר

לירון אדלר מינקה: כן, אבל אתה משפיע - - - למשל, אז אתה בסוף משפיע נניח על חצי חזית

לירון אדלר מינקה:  אתה צריך להסתכל על הבניין כמכלול אחד

נועה סרברו: המטרה של הוראת החוק היא לעודד הקמת מרחבים מוגנים

ארז מלול: ובדרך כלל אם אין ממ"ד כל השכנים ירצו, אז הם יסתדרו

ירון עמוס לוי: יש כאן גם עניין כלכלי

יעקב אשר: איך הם יסתדרו אם להם לא יהיה וצד אחד יישאר אחרי התקפה?      

דוד שיפמן: אדוני, אבל מי שבונה רואים אותו כמסכים לבנייה של הזולת

דוד שיפמן:  במובן הזה ככל שאני לצורך העניין רוצה לבנות והשכן בצד השני ירצה לבנות, אם אני בניתי אז רואים אותי כמסכים לפי סעיף 71ב

תומר רוזנר: הדוגמה של היושב-ראש היא דוגמה טובה

תומר רוזנר:  יש הרבה מאוד בניינים בערים הוותיקות שהקו האחורי הוא 5 מטר ואפשר לעשות בו ממ"ד, והקו הקדמי הוא קו מגרש או אפילו 3 מטר שאי-אפשר לעשות, וקווי הצד הם שניים וחצי

ארז מלול: אז מה אתה רוצה, שכולם ימותו?     

תומר רוזנר: רק דקה

תומר רוזנר:  אז אומר היושב-ראש שיש לנו בעיה במצבים האלה כי הקדמיים לא יסכימו, אין להם אינטרס כי אצלם אי-אפשר לבנות

ארז מלול: אבל הם לא מפסידים כלום

ארז מלול:  מה זה "אצלם"? בגלל שלי לא יהיה גם לך לא יהיה?      

יעקב אשר: מה אתה אומר? לא שמעתי עוד על דבר כזה עד היום

נועה סרברו: אני מכירה הרבה בניינים שהשכנים בהחלט מעריכים את השכנים שלהם

יעקב אשר: לא, יש גם אנשים טובים

יעקב אשר:  טוב, חבר'ה, אתם לא עונים לי תשובה

יעקב אשר:  אני מתייחס – ואני הסתכלתי על זה מלכתחילה ואולי טעיתי בהגדרה ל המורכב ולא מורכב, אני חושב שהמטרה שלנו היא לגרום לאנשים לחשוב בגדול

יעקב אשר:  אני רוצה בסוף בית ממוגן, בית משותף ממוגן

יעקב אשר:  אז אמר היועץ המשפטי ברוב כשרונו כי רב הוא: אולי זה יכריח אותם לעשות ממ"ק בקומת הלובי נגיד או בכל קומה

תומר רוזנר: איפה שה-H, ימלאו את ה-H

ארז מלול: אבל אלה הזכויות של הצד הזה

ארז מלול:  אני לא מבין, מישהו יוותר על הזכויות שלו לצד הקדמי? בזה אני לא חושד באנשים

יעקב אשר: לא

יעקב אשר:  תקשיבו, אני בעד הקלה, אני רק אומר שההקלה הזאת לדעתי לוקה בחסר

יעקב אשר:  היא תקל, ברור שהיא תקל, ויהיו כמה אנשים טובים שזה יעזור להם, שיש להם שכנים טובים

יעקב אשר:  אבל יהיו כמה כאלה שיגידו: תקשיבו, היום זה הופך  להיות טרנד, הנושא של הממ"ד מה שלפני שבועיים כל שכן היה מפרגן לשני ואומר לי אין כסף, היום מתחילים לשים כסף בצד לממ"ד

יעקב אשר:  אם אתם פותרים רק חצי בניין או רבע בניין, עשיתם מלחמת עולם בבניין, לא יגיעו ל-60% וגם ל-51% יהיה קשה להגיע, בוודאי אז שאני אבקש להפחית ל-60%

יעקב אשר:  אני הייתי בטוח, זה מה שהבנתי בטעותי שאתם מדברים על אגפים, אני מדבר על חלוקה

יעקב אשר:  יכול להיות שצריך לרדת טיפה יותר לרזולוציה ולומר שבבניין שאין בו אפשרות על כל אגפיו יצטרכו 60%, אבל אם יש אותה אפשרות בכל מקום לעשות ממ"ד בצורה כזו או אחרת אז למה שלא כולם יעשו וכל אחד ייבחן בצד שלו? אני צריך את ארבעת השכנים שנמצאים איתי באותו צד, או אפילו שמונת השכנים

יעקב אשר:  קאט

יעקב אשר:  בואו נגדיר מה זה אגף, מה זה צד

יעקב אשר:  זה קצת יותר עבודה, אני יודע

יעקב אשר:  זה ידחה את זה קצת בעוד יומיים-שלושה, אני יודע

תומר רוזנר: לא יומיים-שלושה

יעקב אשר: ארבעה

תומר רוזנר: לא

ארז מלול: אבל כבוד היושב-ראש, זו בעיה בהגדרות של החוק הראשי, זה לא ידחה בחוק הזה

ארז מלול:  צריך לשנות את כל ההגדרות בחוקים של מקרקעין

נועה סרברו: בסופו של דבר, אם המתקנים לא נפרדים, יכול להיות שבצד השני דווקא נמצאת החניה של מי שנמצא - - -      

יעקב אשר: אז אמרתי, יש חניה שזה קידודי שמש אני לא רואה כי זו תוספת, אבל יכול להיות בחניה שהיא יכולה להיות בעייתית, אז צריך להגדיר את זה למעט אם זו פגיעה בשטח

יעקב אשר:       אני אומר עוד פעם, אין לי בעיה לזרום עם זה, אנחנו משחקים עם עצמנו שש-בש

יעקב אשר:  אנחנו מקילים, אבל - - -     

ארז מלול: אי-אפשר לפתור את הכול

יעקב אשר: זה לא לפתור את הכול, זה אולי קצת חשיבה עם ניסוח מדויק

נועה סרברו: אני רק מבקשת להזכיר את נקודת המוצא של החקיקה הזאת ואולי רעיון שיכול לתת מענה מסוים

נועה סרברו:  נקודת המוצא היא לפתור את החסם שהוא קודם כול חסם של ביורוקרטיה וסרבול ללכת ולחפש הסכמות של כל האגפים והמבנים הנפרדים שזה משהו שזוהה כחסם במבנים האלו, ששם אפילו רק למצוא את כל בעלי הדירות שאתה צריך לקבל מהם הסכמה של 60% לפני שהם מתנגדים

לירון אדלר מינקה: אבל כאן זה כן משמעותי מספרית

יעקב אשר: ברור, הורדנו מספרית באופן דרמטי

נועה סרברו: זאת הייתה נקודת המוצא של החקיקה הזאת

יעקב אשר: אבל לא פתרנו בניין קלאסי על אגפיו

תומר רוזנר: אתה צודק

תומר רוזנר:  אבל הבעיה הזאת נכונה בכל מקרה שאנחנו מדברים על בית משותף

תומר רוזנר:  תפיסת היסוד של החוק – אפשר להתווכח עליה – היא שזה בית אחד שהכול שייך לכולם

יעקב אשר: תומר, אני בא מהשלטון המקומי

יעקב אשר:  התווכחנו על זה הרבה מאוד בכל מיני וריאציות

יעקב אשר:  אני מדבר על וריאציה של הצלת חיים

לירון אדלר מינקה: אבל זה אומר שאפילו לא תצטרך לשאול

לירון אדלר מינקה:  זאת אומרת, נניח בבניין קטן של תשעה דיירים לא תצטרך אפילו לשאול את האנשים בצד השני

יעקב אשר: למעט אם אני יושב על החניה של מישהו

יעקב אשר:  כן, למה אני צריך לשאול אותו על הצד שלי?      

תומר רוזנר: כי זה גם הבית שלו

יעקב אשר: אבל הוא גם יכול לעשות את זה, הוא לא יצטרך לשאול אותי

לירון אדלר מינקה: אבל זה לא כל כך רחוק, באמת אני אומרת

לירון אדלר מינקה:  יכול להיות שיש בניין – באמת אני אומרת – שהמרחקים בין הדירות לא רחוקים כל כך, ובסופו של דבר אתה אומר: האגף הזה - - -      

יעקב אשר: טוב

יעקב אשר:  אני רוצה רגע לשמוע אותך

אופיר אתגר: אני אדריכל, מהפורום - - -      

יעקב אשר: על העניין הזה כרגע, לא לכל הצעת החוק

אופיר אתגר: כן, לעניין הזה

יעקב אשר: אתה מהפורום להתחדשות עירונית?     

אופיר אתגר: כן

אופיר אתגר:  הסיפור הזה של הקניין אני מבין אותו, חי אותו, אני בונה בניינים

אופיר אתגר:  אנחנו צריכים לרדת לרזולוציות של הטיפולוגיות של המבנים, כלומר כל סוגי המבנים

אופיר אתגר:  יש מספר מועט של סוגי מבנים שנבנו בישראל, וזה הרכבת, ה-H, הרכבת מגיעה בכמה פורמטים

אופיר אתגר:  אפשר להגיע לרזולוציות האלה ואפשר - - -    

יעקב אשר: לא, רכבת פתרנו

אופיר אתגר: בסדר

אופיר אתגר:  אז לגבי הסיפור עם ה-H, אנחנו צריכים לאפשר את קו האפס, כי יש הרבה סיטואציות כמו שהוא אמר שכשיש קו אחורי 5 מטר הקו הקדמי לא מאפשר

אופיר אתגר:  אנחנו חייבים לאפשר, אנחנו לא יכולים לאפשר את הדבר הזה

יעקב אשר: בהתייחס למה שאמרתי על הצדדים, מהי דעתך?      

אופיר אתגר: לדעתי, מה שצריך להיות זה שכל חלק בבניין עומד בפני עצמו, כל כיוון

אופיר אתגר:  היום יש לנו ארבע או חמש דירות בקומה, צריך לעשות את ההגדרה בחוק לפי כיוון של המבנה, אחרת לא נפתור את זה בחיים, לא נרוץ עם זה

אופיר אתגר:  אנחנו חייבים לרוץ עם זה

יעקב אשר: טוב

יעקב אשר:  ארז

ארז מלול: קודם כול, עכשיו אני רואה שהיו שני פיגועי טרור פה בירושלים, דקירות, ויש פצועים קשה

ארז מלול:  נקווה שזה לא באמת יהיה גל כי לא צריך לפתוח עוד חזית עם כל המצב

ארז מלול:       היושב-ראש, הדיונים פה מקצועיים רק בגלל היושב-ראש עם ההבנה והכישרון שלו

נאור שירי: והלשכה המשפטית

ארז מלול: יש לי דיון חסוי בוועדת חוץ וביטחון על חוק מאבק בטרור

ארז מלול:  ויתרתי רק בשביל הדיון הזה כי זה באמת משהו שעוזר לאזרחים

ארז מלול:  היושב-ראש אמר על קצה המזלג וזה לא השולחן פה, אולי האוצר יוכל לעזור איפה מדובר הבית המורכב הזה? לא מדובר הסביון ולא בכפר שמריהו, מדובר פה בפריפריה

ארז מלול:  כל הרכבות האלה אלה עדיין מקומות של השקופים, של הפריפריה

ארז מלול:  גם ההקלה הזאת תהיה אות מתה, כי לאף אדם אין עכשיו כסף ולא נראה שלמי שגר שם יהיה 150,000-100,000 שקל לבנות את הממ"ד

נאור שירי: זה הרבה יותר מזה

ארז מלול: נגיד במקרה הטוב

ארז מלול:  אני  מציע או לקדם את הצעת החוק של היושב-ראש או לתת עכשיו הוראת שעה למשך שנה מי שרוצה ברגע שמגבילים אז כולם מנצלים הלוואה ללא ריבית בהחזרים נוחים לכל היישובים שמוגדרים בסוציו-אקונומי, לא לכל הארץ

ארז מלול:  יגידו האוצר: כל הארץ, אין כסף, יש מלחמה

נאור שירי: לא, אתה לא יכול

נאור שירי:  לא תעשה הפרדה בין עיר לעיר

ארז מלול: יש בתוך הערים, גם בהרצליה, מקומות שהם סוציו-אקונומי גבוה

ארז מלול:  אני אומר לא לפי ערים, לפי שכונות

נאור שירי: סוציו של עיר אתה רוצה

ארז מלול: לא, שכונות

ארז מלול:  זה פריפריאלי

ירון עמוס לוי: 	 יש פרויקט שיקום שכונות

ארז מלול: כן

ארז מלול:  משרד הפריפריה הגדיר בתוך הערים – אתם מכירים את זה בטח – ולתת הלוואות

יעקב אשר: שמה?      

ארז מלול: ששמה לתת לא לפי ערים, לפי שכונות, פריפריאלי

ארז מלול:  עשה את זה ידידנו שעבד חזק עם הלמ"ס להגדיר את זה שתהיה עזרה

יעקב אשר: פריפריה חברתית

ארז מלול: אני גם בטוח שזו אות מתה ואף אחד לא ינצל את ההקלה הזאת, כמו שלא בנו ממ"דים בהרבה מקומות בארץ

ארז מלול:       שכחתי להצטרף לאיחולים ליחיא סינוואר שהיום יש לו 61 שנים

ארז מלול:  אני מצטרף לכל האיחולים שזו תהיה הפעם האחרונה שיש לו יום הולדת

ארז מלול:  היטלר הגיע ל-56, הוא חמש שנים יותר אבל זהו

ארז מלול:  נקווה שלא נראה אותו יותר

יעקב אשר: אני חושב שזה מתאים לוועדת חוץ וביטחון יותר

ארז מלול: כן, אבל אתה לא שמעת אותי

ארז מלול:  יש עכשיו דיון חירום מצומצם על חוק הטרור, ושמחה אומר: למה אתה לא נמצא? אבל העדפתי להישאר איתך עד סוף הדיון

יעקב אשר: יופי

ירון עמוס לוי: אתה רוצה קודם את השאלה? אולי זה יתחבר לדברים

אופיר אתגר: מה יקרה אם נעשה הוראת שעה להרחבות של המבנים, נגיד עד קו אפס, ולתת לדיירים זמן להתארגן לפינוי-בינוי, כי הרי כל המבנים האלה למעשה מטים ליפול

יעקב אשר: אתה אומר תרתי דסתרי

ירון עמוס לוי: זה דווקא ממש אחלה רעיון

ירון עמוס לוי:  קודם כול, נעשתה כאן חשיבה

ירון עמוס לוי:  יש את ה-60%, אבל ברגע שאתה מפריד את זה ליחידה אתה מוריד בעוד עשרות אחוזים את ההתעסקות

ירון עמוס לוי:  אז אפשר להשאיר את זה, אבל - - -      

יעקב אשר: לא, להשאיר את זה ודאי

ירון עמוס לוי: לא, אני לא חושב ש-51% ישנה את המצב

יעקב אשר: אה, אוקיי

ירון עמוס לוי: אני מתחבר לדברים

ירון עמוס לוי:  יכול להיות שגם אנשים שגרים במקומות האלה מבחינה כלכלית יהיה קשה עכשיו בזמנים האלה לבנות ממ"ד

ירון עמוס לוי:  אנחנו גם נמצאים בפרויקט שיקום שכונות, בניין רכבת לקראת תמ"א בבת ים, הרבה מאוד רחובות ושכונות

ירון עמוס לוי:  אז יכול להיות באמת לקדם את כל הרעיון הזה של התמ"א באותה נשימה - - -      

יעקב אשר: מה זה לקדם? מה מנוע מלקדם?      

ארז מלול: מתן ערבויות

ירון עמוס לוי: כי אם אנחנו כרגע בתהליך של פינוי-בינוי אף אחד לא יעשה, ורוב המקומות של בנייני הרכבת בתהליך

יעקב אשר: ברור

יעקב אשר:  אתה גם לא רוצה היום שישימו ממ"דים ויתקעו את הפינוי-בינוי אחר כך

ירון עמוס לוי: נכון

ירון עמוס לוי:  יש כאן סוגיה

יעקב אשר: לכן אם היה לי מצב רוח קרבי יותר היום, הייתי פותח בזה שאנחנו כבר שנה כמו כרוכיה צועקים על נושא של רעידות אדמה במקומות מסוימים ורוצים לקדם התחדשות עירונית

נאור שירי: אני גם יכול להיות קרבי

נאור שירי:  אני אזכיר לכם את כל הקרנות ששאבתם את המדינה במקום לקחת את הקרנות האלה ולהפנות - - -      

יעקב אשר: אתה מדבר אליי עכשיו?     

נאור שירי: כן, אם אנחנו כבר מדברים

נאור שירי:  דיברנו על קרן הארנונה על מיליארדים של שקלים במקום שהייתם מקדמים פינוי-בינוי ומייצרים ממ"דים ושכונות נורמליות לקחתם את זה לקרן שעלק מורידה את מחירי הדיור, אבל אנחנו לא רוצים להיות קרביים

יעקב אשר: מאחר שאתה יורד לנומך הזה אני רק אזכיר לך – ויספר לך את זה גם אחר כך אלקין שהיה צריך להיאבק על משהו קטן – שביטול הקרן להתחדשות עירונית היה בתקופה שראש הממשלה היה - - - אבל אני מבקש ממך, עזוב

נאור שירי: עזוב פוליטיקה

יעקב אשר: אני לא מדבר פוליטיקה עכשיו

יעקב אשר:  אני אומר דבר אחד – ודיברנו על זה כאן, ואגב כולנו אמרנו את זה ולא רק אני אבל אני חושב שדי הובלתי את זה – התחדשות עירונית היא win-win גם מבחינת ביטחון, גם מבחינת רעידות אדמה, גם מבחינת ההתחדשות, גם מבחינת תוספת יחידות דיור

יעקב אשר:  זה דבר אדיר שאפשר לעשות אותו במקומות שכרגע אין כדאיות כלכלית לעשות אותו

יעקב אשר:  המדינה צריכה לשים יד בכיס בעניין הזה

יעקב אשר:  הצלחנו להגדיל פרויקט אחד בעוד 150 מיליון מה שהבטחתי בחוק ההסדרים עבר הכסף וגדל הפרויקט הזה

יעקב אשר:  אבל אני אומר שוב, מה שאתם אומרים ומה שאמרתי בתחילת הדיון הנושא הכספי בכלל בעניין הזה הוא נכון

יעקב אשר:  נכון שהייתי מכוון אותו למקומות סוציו-אקונומי נמוך שאנשים באמת לא מסוגלים, אבל צריך גם לראות לא להרוג את ההתחדשות העירונית

ירון עמוס לוי: אז אני חושב שההצעה הזאת פוגעת בהתחדשות העירונית

יעקב אשר: אוקיי

יעקב אשר:  אבל אנחנו התפרסנו להרבה מקומות ומציק לי הסיפור של האגף

תומר רוזנר: אבל תבקש מהם לעשות עבודת מטה בעניין כמה שיותר מהר

יעקב אשר: כמה שיותר מהר

ארז מלול: אבל אתה לא יכול - - - את ההקלות האלה, בכל זאת

תומר רוזנר: אבל פה יש הערה נכונה שהעירו

יעקב אשר: אני מציע אולי לחשוב על הוראת שעה לחלק מהעניין הזה, כרגע להסתכל על אגפים

יעקב אשר:  הטאבו אצלך בידיים

דוד שיפמן: אני רק אומר לאדוני שאנחנו באופן אמיתי לא נתקלנו בחסם כלשהו שקיים בסוגיה הזאת גם במצב הקיים

יעקב אשר: עוד לא ראית מישהו מצד אחד שבא להתנגד לצד השני?      

דוד שיפמן: לא נתקלנו

דוד שיפמן:  שאלנו את כל המפקחים האם הם נתקלו בשנים האחרונות בסיטואציה כזאת וזה לא היה

דוד שיפמן:  אבל זה לא סותר את עבודת המטה שאולי צריך ליישם

יעקב אשר: אוקיי

יעקב אשר:  פיקוד העורף, בבקשה

יעקב אשר:  יניב, בוקר אור

יעקב אשר:  סליחה

יניב וולפר: בוקר טוב, אני מרמ"ח מיגון, פיקוד העורף

יניב וולפר:  קודם כול, אנחנו שמחים על כל מה שיוריד את החסמים לבניית ממ"דים

יניב וולפר:  אנחנו חושבים שכל מצב שיכול לשפר את תמונת מצב המיגון במדינת ישראל הוא ראוי

יניב וולפר:  אנחנו גם שמחים על זה שהוסיפו את הסיפור של שיפורי מיגון, למרות שרוב שיפורי המיגון כמו שנאמר על ידך גם כבוד היושב-ראש הם פנימיים אבל עדיין יכולים להיות מצבים למשל של חיזוק חדרי מדרגות כמעין מחסה שבהן יש משמעות שנייה להסכמות, והרבה פעמים אנחנו נתקלים בחוסר הסכמות של התושבים

יניב וולפר:  כל מה שיוחלט או כל הדברים שאתם דנים עליהם מבחינתנו אחת ויאושרו, אז אנחנו שמחים על הדבר הזה

יניב וולפר:       לגבי האמירות שהיו בתחילת הדיון, לגבי הסיפור של הוראת השעה שזה לא העניין עכשיו, אנחנו הוראת השעה הלכנו למקומות שבהם חשבנו שאפשר לתת מהר מאוד איזשהו פתרון

יניב וולפר:  ונכון, זה לא נותן מענה להכול אבל בגלל זה יש את ההצעות המשלימות כמו ההצעה הזאת למשל שאמורה לתת מענה במקומות שבהם הוראת השעה לא נותנת מענה

יניב וולפר:  מבחינתנו אנחנו רוצים לשמור על איזון שמצד אחד אנחנו מבטיחים שהדברים הם באמת מיגון תקני וראוי ואנחנו מאשרים את זה, ומהצד השני להוריד כמה שיותר את הנטל הרגולטורי

יעקב אשר: יש דברים נוספים שאתה חושב שהיה צריך להכליל פה עכשיו מנקודת הראות שלכם, בחקיקה הזאת כרגע?      

יניב וולפר: אני חושב שברגע שהוסיפו את הסיפור של שיפורי מיגון זה נתן יריעה מספיק רחבה כי אנחנו יכולים להגדיר רגע מה זה שיפור מיגון

יניב וולפר:  לגבי הסיפור של הכניסות אז מה שתחליטו מבחינתנו יהיה מקובל

יעקב אשר: כן, זה יותר עניין של מקרקעין

יעקב אשר:  אתה מבחינתך רוצה שיהיו כמה שיותר ממ"דים

יעקב אשר:  יש כמה נקודות שצריך להתייחס אליהן, אני לא יודע אם בחוק הזה אבל לפחות אולי שיעורי בית להמשך

יעקב אשר:  אחד מהם תכף יציג אותו, ארז שגם הגיש הצעת חוק בעניין הזה

יעקב אשר:       אני רוצה להציג עוד שני דברים

יעקב אשר:  היום גודל ממ"ד הוא בין 9 ל-12 מטר, נכון?      

תומר רוזנר: המינימום הוא 9

ארז מלול: עד 9

תומר רוזנר: כלומר 9 נטו

ארז מלול: עד 9

תומר רוזנר: לא, מינימום

ארז מלול: אני אכנס לזה

יעקב אשר: לא צריך להיכנס

יעקב אשר:  אני שואל אותו, תיכנס במקביל

תומר רוזנר: המינימום הוא 9

תומר רוזנר:  אבל תשאל אותו, זה נציג מוסמך

יעקב אשר: גם מבחינת תכנון, מה זה נחשב מבחינת שטחי שירות

ארז מלול: אתה צודק, עד 9 מינימלי

יעקב אשר: פיקוד העורף

יניב וולפר: החוק מדבר על 9 מטר נטו

יניב וולפר:  פיקוד העורף יכול להחליט אם הוא סבר שיש איזושהי - - - הנדסית לרדת לכל הפחות עד 5 מטר

יניב וולפר:  אנחנו פחות אוהבים את זה, אנחנו מעדיפים שזה יהיה 9

יעקב אשר: אבל אני שואל אם לא היה צריך גם לחשוב אולי על יותר

יניב וולפר: אנחנו מגדירים בהקשר הזה מינימום, אנחנו לא מגדירים מקסימום

יניב וולפר:  זאת אומרת, יכול להיות מצב שיש פה עניינים בהקשר של שטח בהקשר של מידור ומיגון

יעקב אשר: כן

יעקב אשר:  אבל אני מחבר את זה למה שיגיד תכף ארז, אני שומר לו את העניין שלו

יעקב אשר:  אנחנו מדברים על שהיות שיכולות להיות גם הרבה זמן בממ"ד

נאור שירי: כי הם מסתכלים על ממ"ד

נאור שירי:  הפער הגדול הוא בהסתכלות על ממ"ד

נאור שירי:  כשפיקוד העורף תיקן את התקנות, הוא אומר: אני מסתכל על איום טילי

יעקב אשר: לא, זה מה שאני אומר

יעקב אשר:  הממ"ד היום הוא חלק מאורחות החיים שלנו

נאור שירי: לא, אני אומר שגם הדלת בממ"ד - - -      

יעקב אשר: רגע, אני תכף אגיע לנושא של תקנים לנעילה, זאת השאלה הבאה שלי

נאור שירי: - - - החומר שלה היא דלת הדף

יעקב אשר: רגע

יעקב אשר:  לכן אני אומר, השאלה אם לא צריך לעשות חשיבה

יניב וולפר: אני אתייחס לכל מה שאמרתם

יעקב אשר: ארז, אולי בינתיים תגיד את הנושא שלך של שירותים ועוד

ארז מלול: כל פעם שאני רואה את פיקוד העורף אני מעלה את זה מחדש וגם דיברתי עם שר הביטחון בעניין

ארז מלול:  לפי התקנות יש איסור לעשות שימוש במרחב המוגן, בממ"ד – מטבח, שירותים, מקלחת

ארז מלול:  חל איסור לעשות במרחב

ארז מלול:  כמו אמר היושב-ראש, לאור מה שראינו באירועים – והגשתי את זה חודשיים לפני המלחמה – יש הרבה אנשים שהיו יכולים להינצל כי הם לא יכלו לשהות כל כך הרבה

ארז מלול:  יש איומים היום והאיומים מצריכים את האנשים להיות במרחבים הרבה זמן – ברז, שירותים, אוכל

נאור שירי: אפשר פשוט לדבר על זה בלי - - -      

ארז מלול: לא משנה אבל זה יכול לעזור

ארז מלול:  האנשים לא חייבים לצאת

ארז מלול:  ודאי שיש עוד דברים כמו שהזכרת בישיבה הקודמת על הממ"דים לגבי נעילה, אבל דבר מהותי שתהיה אפשרות לעשות ברז, מקלחת, שירותים, מטבחון, משהו, זה יכול לעזור

ארז מלול:  תאר לך סיטואציה שמתקיפים טילים בכמויות חס וחלילה מחיזבאללה ואומרים: לא לצאת מהממ"דים ב-24 השעות הקרובות, אף אחד לא יפחד וגם אם יגידו, אנשים ימשיכו - - - אז אני רואה איפה זה עומד

ארז מלול:  זה תקוע משום מה

יעקב אשר: בסדר

יעקב אשר:  אנחנו מדברים שוב, אני אומר את זה אנחנו כמובן לא נכניס את זה בחוק המקרקעין אבל אני אשמח לשמוע את דעתך

יעקב אשר:       אני אוסיף עוד דבר אחד, תקנים לנעילת דלתות, תקנים לאצבעות, הדלת הכבדה הזאת - - -     

יניב וולפר: הדף רסיסים

יעקב אשר: הדף רסיסים

יעקב אשר:  תן לנו את המחשבות שלך בעניין הזה

ארז מלול: אוורור גם

בני פרץ: אם אתה מדבר על אוורור, אצלנו סתמו במקלט את החלון

בני פרץ:  העירייה שינתה תוכנית בלי - - -      

יעקב אשר: בני, בני, אתה מפריע לי?      

בני פרץ: על מה אתם מדברים? אני אכנס למקלט, אין לי אוויר כי סתמתי אותו, כי אדם רצה להרוויח, ועיריית ירושלים נתנה לו רישיון והם חתמו לו

יעקב אשר: בני, אתה מסתכל אליי? מה אתה מפריע לי?      

בני פרץ: אתם מדברים? אנחנו לא יכולים להיכנס למקלט שלנו

יעקב אשר: בני, אני אוציא אותך החוצה

יעקב אשר:  פעם ראשונה שאתה מתפרץ אצלי

בני פרץ: לא, אני לא מתפרץ

בני פרץ:  אני מחכה לשאול אותו

יעקב אשר: אל תפריע לי

יעקב אשר:  תישאר וכשתבקש רשות דיבור תקבל

יעקב אשר:  כן, בבקשה

יניב וולפר: אנחנו בונים ממ"דים מתוקף חוק הג"א שמסתכל על התגוננות אזרחית, הוא לא מסתכל על הגנה ועל איומי חדירה

יניב וולפר:  אין לנו סמכות היום בחוק - - -      

בני פרץ: - - -     

יעקב אשר: בני, תפסיק להפריע

יעקב אשר:  מה זה?      

בני פרץ: אז אני מבקש רשות אחר כך

יעקב אשר: אבל אתה בינתיים מפריע

בני פרץ: אני לא אפריע

יעקב אשר: כן

יניב וולפר: אין לנו סמכות בחוק לדרוש נעילה או דברים אחרים שלא נותנים מענה רק לחדירה או לדברים שהם לא התגוננות אזרחית

יניב וולפר:  אם רוצים להעלות שינוי חקיקה אז ראוי שיהיה שינוי חקיקה בהקשר הזה

תומר רוזנר: ממש לא מדויק

יניב וולפר: אוקיי

יעקב אשר: לא, כי התגוננות אזרחית זאת גם אפשרות חדירה

יעקב אשר:  כרגע היא לא מוגדרת ככה

יעקב אשר:  הבנתי

תומר רוזנר: לא, זה לא נכון

תומר רוזנר:  במקלטים הם אומרים שירותים, דלת נעילה

יעקב אשר: רגע, הוא לא דיבר על שירותים, הוא דיבר ע הנעילה

יניב וולפר: אני מדבר על הנעילה של המקלטים, התחלתי מתוך הדבר הזה

תומר רוזנר: במקלט קלאסי יש לכם דרישות לנעילה, נכון?      

יניב וולפר: לא

תומר רוזנר: במקלט רגיל תת-קרקעי

יניב וולפר: לא

יעקב אשר: אוקיי

יניב וולפר: כל הרעיון של מקלט בא מהעולם של התגוננות אזרחית

יניב וולפר:  הרעיון הוא שברגע שנהרס מבנה או מקלט כזה מופצץ בצורה כזו או אחרת, יש לו פתח יציאה ופתח כניסה כדי שנוכל לחלץ משם אנשים

יניב וולפר:  וזו ההסתכלות, ההסתכלות היא לא רגע מקום כחדר ביטחון שבו יש חדירה

יעקב אשר: נכון

יעקב אשר:  יש חשיבה אצלכם בעניין הזה?      

יניב וולפר: אנחנו פרסמנו בעבר פרטים וולונטריים לתושבים

יניב וולפר:  אין לי נתונים לגבי כמה אחוז עשה את הדבר הזה, בטח ביישובי הספר, הצפון והדרום

יניב וולפר:  אני לא יודע כמה אנשים עשו את הסיפור הזה, ואנחנו במהלך הלחימה האחרונה עשינו כבר כנס יצרנים של דלתות כדי שילכו לכיוונים של מחקר ופיתוח ויציעו פתרונות, שמצד אחד ייתנו מענה לנעילה ומצד שני לא יפגעו ב - - - דלת הממ"ד כדלת ממ"ד לצורך העניין

יניב וולפר:  ובשלב הראשון, ברגע שיהיו כאלה פתרונות אנחנו נאשר אותם שהם לא פוגעים במענה המיגוני להתגוננות אזרחית ויוכלו לעשות את זה בצורה וולונטרית

יניב וולפר:  אם יש שינוי חקיקה שמדבר על זה שהממ"ד צריך לתת מענה גם לחדירת מחבלים אז נוכל לחייב את זה כחלק מהתקנות

יעקב אשר: אבל מה ההמלצה שלכם? אתה יודע, שינוי חקיקה צריך לבוא גם עם המלצה שלכם, עם איזו חשיבה

יניב וולפר: כבוד היושב-ראש, אנחנו כרגע מצויים בסיטואציה מלחמתית

יניב וולפר:  אנחנו כרגע אוספים את התהליכים של מחקר ופיתוח, עוד לא עשינו פה הסקת מסקנות וכיוונים לשינויי חקיקה בהקשר  הזה

יניב וולפר:  זה אחד

יניב וולפר:       לגבי הסיפור של השירותים ומהקלחות, באופן עקרוני אנחנו אוסרים שירותים ומקלחות בממ"ד מתוך תקנה

יניב וולפר:  זאת אומרת, לא צריך שינוי חוק בשביל זה, יש לנו סמכות לקבוע בתקנה שאפשר לשים שירותים ומקלחת

יניב וולפר:  אנחנו אוסרים את זה, כי כשעושים שירותים ומקלחות לצורך העניין שמים תגמירים של קרמיקות שעת פיצוץ יכולים לעוף ולחתוך את מי שיושב בממ"ד ולפגוע בו, להרוג אותו, גם אם הממ"ד לא נפגע

יניב וולפר:      יש הרבה מאוד בתי ספר, מוסדות חינוך, רובם בירושלים, שאנחנו הגענו אליהם כי עכשיו כי רצו להחזיר לימודים ומה שעשו שמו להם תגמירים של קרמיקה, ואנחנו הנחינו לא להשתמש בזה כמרחב מוגן עד שלא מורידים את התגמירים כי הם מסכנים את מי שנמצא בפנים

יניב וולפר:  בהדף הקיר נע קדימה ואחורה, התגמירים עפים ויכולים להיחתך ולחתוך את האנשים

יניב וולפר:  אפרופו מה ששאלת קודם, הסיפור של נעילת הדלת נניח וההתבצרות בתוך המרחב המוגן הרבה יותר משמעותיים

יעקב אשר: כן

יעקב אשר:  אגב, בעניין הזה אני מבין כמו שאמרת שהיו לכם המלצות של כל מיני אלמנטים שאתם מאשרים אותם

יעקב אשר:  אמרת שכבר לפני חודשיים או לפני תקופה דיברתם על זה

יעקב אשר:  יכול להיות שכדאי שזה יצא כחלק מהפרסומים היום של פיקוד העורף – אולי זה יצא, אני לא יודע – שאנשים ידעו במה להשתמש ובמה לא לצורך העניין הזה

יניב וולפר: הכול מפורסם, ואין בעיה אנחנו נדאג שזה יפורסם

יעקב אשר: אוקיי

יניב וולפר: לגבי השאלה האחרונה של 9 מטר ששאלת, באופן עקרוני אנחנו לא מגבילים

יניב וולפר:  להפך רוב האנשים בשגרה רוצים לקבל פטור ממ"ד, מה שאנחנו לא מאפשרים, או לעשות ממ"דים קטנים יותר מ-9 מטר

יניב וולפר:  לכן אנחנו מאפשרים לעשות ממ"ד קטן מ-9 מטר, אבל שלא יופחת מ-5 מטר כי אחרת זה הופך להיות מחסנים, וגם זה רק מסיבות הנדסיות

יניב וולפר:  לבנות מעל 9 מטר אין מגבלה

יניב וולפר:  אפשר לעשות

יניב וולפר:  יש אנשים שבונים גם 30 מטר מרחב מוגן, אבל שטח שירות מוגדר עד 9 מטר בלבד

יניב וולפר:  זאת אומרת, אם בונים מעל 9 מטר זה יושב על שטח עיקרי, זה לא קשור אלינו

יניב וולפר:  אבל זה רגע התמריץ או חוסר התמרוץ של האנשים בהקשר הזה

יעקב אשר: אוקיי

יעקב אשר:  כמובן לא נצליח לעשות היום, אני מתכוון בכלל בתקופה עכשיו שידיכם מלאות בעבודה, אבל היה כדאי שיתחיל לשבת איזה צוות חשיבה גם לאור הלקחים האלה והדברים בנקודות הללו, אולי נקודת מים עם התניות מה כן ומה לא, אולי הגדלה כזו או אחרת, להתייחס לנושא הנעילות אחרת

יעקב אשר:  אבל כדאי שתתחיל להיעשות איזו עבודת מטה בעניין הזה לקראת שש אחרי המלחמה, אני מקווה

יעקב אשר:       רצית להוסיף משהו, ואחר כך אני אתן לבני

אופיר אתגר: אני יושב בכמה ועדות של תכנון בתוך מכון התקנים

אופיר אתגר:  אנחנו מתעסקים המון גם עם הנושאים של המיגון, עם שיטות הבנייה וכל הדברים האלה

אופיר אתגר:  אני חושב שיכול להיות פה מקום לקדם כאן גם איזו תקינה בנושא הזה כדי לבאר את המצב

אופיר אתגר:  יש לנו צוות מומחים

יעקב אשר: אבל ברור שזה צריך להתחיל מפיקוד העורף

יעקב אשר:  נרתום אחר כך - - -      

אופיר אתגר: בסדר גמור

אופיר אתגר:  אנחנו רוצים לרוץ

יעקב אשר: בני, 60 שניות כי אני מבין שזו בעיה פרטנית

בני פרץ: זו לא בעיה פרטנית

בני פרץ:  אנחנו גרים בשכונה, בתים שמיועדים לפינוי-בינוי והם מדורגים, כל חצי קומה זה בית

בני פרץ:  יש עליהן נקודה שחורה, אי-אפשר לבנות אחד על השני, זה א'

בני פרץ:  יש מקלט, אבל היות שדלת של דייר מסוים, כשהוא פותח אותה היא נפגשת עם דלת המקלט, באותה קומה של חצי הקומה

יעקב אשר: אז מה אתה רוצה מהוועדה?      

בני פרץ: אני לא אומר את זה על דבר אחד, אני אומר פה על הגנה מסוימת שלא יכול להיות דבר כזה בתוך, שאתם רוצים לפתוח ולבנות, לא יכולה להיות התפרצות כזאת כשאין לא יד ולא רגל, גם לא בעיריות

בני פרץ:  אם אנחנו כדיירים הסכמנו לאדם שירחיב, אבל אמרו לו רק על ידי ממ"ד

בני פרץ:  נתנו לו מיקום, ולא עיריית ירושלים שלחו לנו מכתבים

בני פרץ:  מי שנתן אישור בבניין לא הולך לבדוק

בני פרץ:  האדם היה אמור להביא תוכנית, ומבחינת חוק אם אתה רוצה לבנות ממ"ד אחרי שאתה מתכנן אותו ומקבל אישור אתה חייב לבוא ולהחתים את הדיירים על המיקום

בני פרץ:  גם הם אומרים שהם נתנו לו אישור, פשוט הוא שינה עם עיריית ירושלים כי לא נוח לו לסגור חלון, והלך, עשה - - -     

יעקב אשר: ועכשיו אין כניסה למקלט?      

בני פרץ: לממ"ד? מתוך הבית, כבודו

בני פרץ:  פשוט זה החלון של המקלט

בני פרץ:  אנחנו אפילו לא יכולים לפתוח את החלון ל-40 סנטימטר, אין לנו שם אוויר, לא יכולים לעשות מבחינה ביטחונית

בני פרץ:  אני מתווכח איתם והם אומרים: הם נתנו לו

בני פרץ:  הם באו לפה בזיוף

בני פרץ:  אני התקשרתי לכולם

יעקב אשר: בני, בני, תעצור פה

יעקב אשר:  אני מכבד אותך, אבל עוד דקה אני מוציא אותך

בני פרץ: אני רק רוצה להגיד לך, יש לי התכתבויות

יעקב אשר: לא

יעקב אשר:  לא

יעקב אשר:  תעצור עכשיו

בני פרץ: יש לי התכתבויות איתם - - -     

יעקב אשר: תעצור רגע ותקשיב אליי

יעקב אשר:  אתה לא מקשיב אליי עכשיו?      

בני פרץ: סיכנו אותנו

יעקב אשר: בני, אני מכבד אותך, אתה לא מכבד אותי בכלל

בני פרץ: תחשבו טוב שאתם נותנים לדבר כזה

יעקב אשר: אנחנו לא נתונים מתנות לאף אחד, אנחנו דואגים עכשיו לציבור

יעקב אשר:  לך יש בעיה מסוימת

בני פרץ: זו לא בעיה אישית, היא יכולה לקרות לעוד הרבה אנשים

יעקב אשר: טוב, תודה רבה

יעקב אשר:  לא לדבר יותר

בני פרץ: זה לא אני, אלה עשרה דיירים שלא יכולים להיכנס למקלט

יעקב אשר: אז אני מדבר על בעיה מסוימת של עשרה דיירים

יעקב אשר:  אני מבקש שתעביר לפיקוד העורף, אני מוכן ללוות את זה

בני פרץ: אז אני אגיד לך - - - יש לי התכתבויות - - -    

יעקב אשר: לא עכשיו, לא להגיד עכשיו

יעקב אשר:    הערות נוספות?      

אופיר אתגר: יש לי שתיים

אופיר אתגר:  הייתי שמח אם היה אפשר לייצר סיטואציה של מורשה להיתר של הנדסאי או אדריכל מורשה עם שנתיים ניסיון, כדי שיהיו לנו הרבה יותר אנשי מקצוע שיקדמו את ההיתרים האלה, כי היום שוק המתכננים סובל ממחסור בכוח אדם מוכשר

אופיר אתגר:  אני חושב שהנדסאי או אדריכל עם שנתיים ניסיון מורשה, לא רשוי, יכול לתת מענה פה לדברים נקודתיים

אופיר אתגר:  זה אחד

תומר רוזנר: שנייה

תומר רוזנר:  פניתם למשרד הכלכלה בעניין הזה? מדובר בתקנות המהנדסים

תומר רוזנר:  אתם רוצים שהנדסאי יוכל לעשות את זה? פניתם למשרד הכלכלה שהוא אחראי על התקנות האלה?      

אופיר אתגר: אני לא פניתי לאף אחד, אני - - -      

תומר רוזנר: הוועדה הזאת לא יכולה לעשות יש מאין

יעקב אשר: רותי, את רוצה לומר משהו?      

רות שורץ חנוך: רק רציתי להגיד שמורשה להיתר דיבר על אדריכל רשוי

תומר רוזנר: בסדר

תומר רוזנר:  מורשה להיתר זה בנובמבר 2024

רות שורץ חנוך: נכון, הוא פשוט התייחס למורשה

רות שורץ חנוך:  הנדסאי היום יכול להגיש ממ"ד עם עד ארבע קומות, זה בתקנות ייחוד פעולות

רות שורץ חנוך:  הוא דיבר על מורשה

תומר רוזנר: שוב, אנחנו מדברים על חוק תכנון ובנייה

אופיר אתגר: אני מדבר על מורשה שלא יצטרך לעבור את כל המסלול

תומר רוזנר: פניתם?      

אופיר אתגר: לא פניתי לאף  אחד

תומר רוזנר: מאה אחוז

תומר רוזנר:  הנושא הזה, כיוון שעכשיו מינהל התכנון שוקד על תיקוני חקיקה בנושאים רבים שקשורים למצב החירום והדברים שצריכים לעשות, אני מציע שתפנה - - -      

יעקב אשר: להרחיב את ההרשאות מי יכול להגיש מה

יעקב אשר:  סתם כך היה צריך להיות, זוכרת שגם דיברנו על נושאים מסוימים שיהיו הגדרות שניסו לשנות ובסוף לא שונה אם אני מבין נכון

יעקב אשר:  אבל זו בהחלט הזדמנות

רות שורץ חנוך: אפשר לבחון את זה לממ"ד בלבד

יעקב אשר: ותעלי את זה להנחתה כשנצטרך

אופיר אתגר: זו הייתה ההערה הראשונה

אופיר אתגר:  ההערה הבאה זה הכנת טמפלט אחיד להגשה

אופיר אתגר:  יש לנו טיפולוגיות מאוד מוגבלות של מבנים שנבנו עד 1991

אופיר אתגר:  אפשר לייצר טמפלטים מאוד פשוטים להגשה ולרוץ קדימה

אופיר אתגר:  זה דבר שני

יעקב אשר: לא הבנתי מה זה טמפלט

אופיר אתגר: טמפלט של הגשה זה פורמט ההגשה שכולם מגישים אותו דבר

אופיר אתגר:  אתה לא יכול לטעות

אופיר אתגר:  יש לך את הבניין של ה-H, יש לך את הרכבות, יש לך סוגי רכבות, יש לך בתים פרטיים שנבנו, כל מה שנבנה

אופיר אתגר:  יש לך 13-12 מבנים כאלה

יעקב אשר: מינהל התכנון, חבל שלא שמעתם

יעקב אשר:  תגובתכם?      

רות שורץ חנוך: באיזה הליך אתה מדבר?     

אופיר אתגר: אני מדבר בהליך הרישוי לייצר טמפלטים שהם אחידים לפיקוד העורף שנוכל להגיש ולתכנן מהר, להגיש לפי טמפלט שאתם מגדירים לי

רות שורץ חנוך: לדעתי, פיקוד העורף כבר הגדיר את המסמכים שיש, ואני מוכנה להגדיר טמפלט של הליך רישוי או פטור

אופיר אתגר: מעולה

יעקב אשר: על כמה וריאציות?      

תומר רוזנר: ולהכניס את זה במערכת המהוללה של רישוי זמין

יעקב אשר: תרשמי

רות שורץ חנוך: כן, אני רושמת לעצמי

רות שורץ חנוך:  רק אמרתי שהוא לא צריך להיות ציני

תומר רוזנר: חלילה

תומר רוזנר:  אני אומר שעצם ההצעה אני חושב שזה ייקח הכי הרבה זמן לעשות את זה

יעקב אשר: בשביל זה היא אמרה שאל תהיה ציני

אופיר אתגר: הדבר השלישי זה המערכות לחירום שזה עצמאות אנרגטית למבנים, עצמאות מים למבנים ועצמאות תקשורת חירום למבנים, ואלה דברים שצריכים לקבל התייחסות

יעקב אשר: נכון

יעקב אשר:  פיקוד העורף, הנושא של תקשורת בתוך הממ"דים ראינו כמה היא הייתה קריטית עכשיו

יעקב אשר:  למזלנו בחלק מהמקומות הייתה תקשורת כי היו התכתבויות, אבל הרבה מקומות שלא

יעקב אשר:  חלק מהחשיבה צריכה להיות גם בעניין הזה

יניב וולפר: היום אנחנו מחייבים הכנות לטלפון, טלוויזיה, רדיו

יניב וולפר:  זה חלק ממה שאנחנו דורשים ממ"ד היום

יעקב אשר: זה קיים?      

תומר רוזנר: הוא אומר שזה חלק מהמפרט

יעקב אשר: אוקיי

יעקב אשר:  רק קווי

תומר רוזנר: קווי

יעקב אשר: אם זה קווי אתה יכול לעשות גם Wi-Fi

יניב וולפר: נכון, אפשר לעשות גם אינטרנט והכול

יניב וולפר:  אנחנו דורשים את זה כבר שנים, זה לא חדש

יעקב אשר: אוקיי

יעקב אשר:  שאלה לתכנון ובנייה

יעקב אשר:  אם יש 60% שמאשרים, האם אותם 40% שלא אישרו צריכים לקבל הודעות ב2, אם אני זוכר את המספר נכון מהיותי ראש עיר

יעקב אשר:  ב2?      

בני ארביב: יש לנו שלושה הליכים – יש פטור מהיתר, יש רישוי בדרך מקוצרת ויש רישוי רגיל

בני ארביב:  אדוני מתכוון כנראה להתנגדויות שכנים לפי תקנות הרישוי שהן חלות גם ברישוי בדרך מקוצרת

יעקב אשר: במה שאתם הגשתם לנו עכשיו

בני ארביב: זה לא קשור

יעקב אשר: כן, אבל אני מדבר על בניין כזה לא שתי קומות, חמש קומות

תומר רוזנר: לא

תומר רוזנר:  היושב-ראש אני אחדד את השאלה

תומר רוזנר:  בבית מורכב האם התנגדויות השכנים נשלחות לכל אגפי הבית או רק לאגף?      

יעקב אשר: זה לא חידוד, זו הייתה השאלה

תומר רוזנר: לגבי התנגדויות שכנים, השאלה הנשאלת היא בבית מורכב כזה ההתנגדויות מבחינת תכנון ובנייה נשלחות לכל דיירי הבית?      

בני ארביב: לפי מה שאני זוכר – אנחנו נבדוק את לשון התקנות מייד – זה בא על זכות במקרקעין במגרש, ולכן זה נשלח - - -     

תומר רוזנר: לכל הבית

יעקב אשר: אתה יודע מה ה-ב2 הזה, זה 14 יום במקרה הטוב, הוא יכול ללכת לוועדת ערר במקרה היותר גרוע

יעקב אשר:  עם מה אנחנו משחקים בעצם כרגע? אתם הגדרתם שהחלק הזה הוא החלק הרלוונטי, כל השאר לא רלוונטי לצורך חירום, אז אי-אפשר להשתחרר מכל מיני דברים נוספים שאולי מפחדים לגעת בהם?      

בני ארביב: מה שאדוני מבקש זה שנחדד - - -      

יעקב אשר: לא, אדוני מבקש גם עוד יותר

יעקב אשר:  באותו בית מורכב – בעצם על זה דיברתי – ברגע שבודדת אותו, אני גם שואל האם אתה צריך לשלוח להם או מספיק 60%?      

תומר רוזנר: באותו אגף אתה חייב לשלוח להם

יעקב אשר: אני שואל גם על זה

תומר רוזנר: שנייה

תומר רוזנר:  אני הבנתי את שאלתך אחרת

תומר רוזנר:  גם מבחינה קניינית וגם מבחינה תכנונית את אותם 40% באגף ודאי שצריך

יעקב אשר: קודם כול, ודאי

יעקב אשר:  את זה אני אפילו לא חשבתי לשאול כי הייתי בטוח שזה באופן אוטומטי

יעקב אשר:  אם אתה מגדיר היום בחוק המקרקעין שזו יחידת תכנון נפרדת, נגמר הסיפור

יעקב אשר:  אל תשגעו אותי כל פעם עם דברים חדשים

יעקב אשר:  אני עכשיו אומר גם על אותה יחידת תכנון נפרדת

יעקב אשר:  תגידו לי את המסלול הרגיל לא בשתי קומות, בארבע-חמש קומות, המסלול אחרי התיקון פה ואחרי הדברים הטובים שעשיתם ולא הספקתם את כולם

בני ארביב: כן

בני ארביב:  שוב, ההלימה בין דיני תכנון לדיני קניין לדעתי היא מה שאדוני אמר שנצטרך לבחון האם התנגדות שכנים תישלח רק לאגף הזה

בני ארביב:  זו בהחלט הערה שצריך לבחון אותה, נבחן אותה בקרוב

בני ארביב:  אבל אני אתאר את רישוי בדרך מקוצרת שהוא רלוונטי איפה שאין פטור, אם זה בניין מעל שתי קומות ועד תשע קומות, עד גובה של 29 מטר

בני ארביב:  מבחינת דיני התכנון והבנייה יש רישוי בבדרך מקוצרת, ההוראות העיקריות נקבעו בחוק

בני ארביב:  המסלול הוא כדלהלן – בקשה להיתר מוגשת יש עשרה ימים לקלוט אותה, לבדוק שהיא עומדת בתנאי הסף, במקום 15 פה זה עשרה ימים

תומר רוזנר: שנייה

תומר רוזנר:  צריך מידע להיתר? זה חשוב

יעקב אשר: היה פרסום שלכם שלא, נכון?      

בני ארביב: לא צריך מידע להיתר

יעקב אשר: בהוראת שעה או בכלל?      

בני ארביב: לא, לא

בני ארביב:  הוראה קבועה, רישוי בדרך מקוצרת

בני ארביב:  אין צורך במידע להיתר

יעקב אשר: הלאה

בני ארביב: אין צורך בהסכמת רשות מקרקעי ישראל, זה גם כתוב בתקנות עצמן

בני ארביב:  לא מידע להיתר ולא רשות מקרקעי ישראל

בני ארביב:  עשרה ימים בדיקה לקליטה, 25 יום לבקרה מרחבית, בעצם להחלטה האם לאשר את ההיתר או לדחות זה 25 יום במקום 45 יום ברגיל

בני ארביב:  אם רשות הרישוי לא מחליטה תוך 25 יום רואים את הבקשה כאילו אושרה בהתאם להוראות החוק

בני ארביב:  זה בעצם הרעיון המרכזי של רישוי בדרך מקוצרת

בני ארביב:  אם אין מכון בקרה כרגע אז לא רלוונטי מכון בקרה

בני ארביב:  אין היטל השבחה אז גם אין בדיוק פירוט חיובים

בני ארביב:  אין צורך בהקלות – כבר אני אתאר את התמ"א שבהליכים

בני ארביב:       הערת סוגריים

בני ארביב:  גם הפטור מהיתר וגם רישוי בדרך מקוצרת זה רק אם אין צורך בהקלה

בני ארביב:  ברוב הממ"דים נכון להיום אם זה לא בקו 9 קילומטר מגבול הצפון יש צורך בהקלה בגלל קווי בניין

בני ארביב:  בימים אלה מופקדת, הועברה תמ"א להערות הציבור שמסדירה את זה שהוספת ממ"דים עד מטר מקו המגרש תהיה בהיתר תואם תוכנית ללא צורך בהקלה ובהתאם יחולו עליה תקנות הפטור ותקנות רישוי בדרך מקוצרת

בני ארביב:       הסתיימו 25 הימים, יש החלטה או אין

בני ארביב:  אם אין החלטה, רואים את זה כאישור

בני ארביב:  פירוט חיובים כמעט לא רלוונטי פה בממ"ד, וצריך לתת את ההיתר תוך חמישה ימים מיום שהסתיימו 25 הימים ופירוט החיובים ככל שרלוונטי

תומר רוזנר: ואם לא נותנים?     

בני ארביב: אם לא נותנים את ההיתר, החוק אומר שהוא צריך לצרף את האישורים הנדרשים, ואז רואים את ההחלטה למתן ההיתר כאילו היא היתר

בני ארביב:  זו הוראה בחוק עצמו

תומר רוזנר: שאלה

תומר רוזנר:  25 הימים זה משהו שקבוע בחוק?      

בני ארביב: כן

תומר רוזנר: אז אנחנו צריכים לגבי ממ"ד לקצר

בני ארביב: אפשר לחשוב על קיצור

בני ארביב:  אנחנו נבחן את זה

יעקב אשר: הרישוי המקוצר היה גם על ממ"דים, לא?      

בני ארביב: לא

בני ארביב:  החוק לא מבחין

בני ארביב:  החוק אומר ש-25 יום על רישוי מקוצר

יעקב אשר: קודם כול, אני רוצה שתהיה בהירות לגבי הסיפור הזה של ההשלכה כאן לגבי ההתנגדויות האם צריך את כל האגפים או לא

בני ארביב: אוקיי

גלעד ארדן: אני חושב שיש תשובה כבר בתקנות לכך

גלעד ארדן:  כתוב בתקנות שבעל זכות במקרקעין לגבי בית משותף כל בעלי הדירות בבית המשותף

גלעד ארדן:  ברגע שאנחנו מגדירים שבית משותף זה כל מבנה - - -      

תומר רוזנר: לא

תומר רוזנר:  יצטרכו לתקן את התקנות

גלעד ארדן: בסדר

תומר רוזנר: אם ימצאו לנכון הם יצטרכו לתקן את התקנות, כי בית משותף זה כל הבית המשותף

יעקב אשר: בני, ההליך בתוך האגף עצמו, אתה צריך למסור הודעה לשכנים שאתה רוצה לבנות?      

בני ארביב: כן

בני ארביב:  גם ברישוי בדרך מקוצרת יש התנגדות שכנים ואדוני דיבר עליה, ואנחנו נבחן בחיוב שהתנגדות השכנים תישלח רק לאגף שהסכמתו נדרשת לצורך ה-60%

יעקב אשר: ובתוך האגף הזה מי שלא - - -      

בני ארביב: התנגדות השכנים צריכה להיות - - -      

יעקב אשר: לא הייתה התנגדות שכנים

בני ארביב: לא, לא חייבים הסכמה

בני ארביב:  בחוק כתוב שאם לא ניתנת הסכמה אז שולחים הודעה, ואם יש לו זכות להגיש התנגדות בתוך המועד שהזכרתי ורשות הרישוי אמורה להחליט בהתנגדות הזאת באותם 25 הימים, היא צריכה להחליט בהתנגדויות שכנים, ואם הוא לא הגיש התנגדות עוד יותר טוב

יעקב אשר: זה הם יכולים בתקנות?     

תומר רוזנר: לא

תומר רוזנר:  הוא אומר שצריך בחוק

יעקב אשר: הקיצור שכל העסק הזה זה חוק

בני ארביב: 25 הימים זה חוק

יעקב אשר: לא

יעקב אשר:  אם אנחנו נטפל בו בחוק הוא באותו חוק כולל את הזמן של ההתנגדויות

יעקב אשר:  צריך לעשות חפיפה בין הדברים

יעקב אשר:  אתם חושבים על שינוי חוק בעניין הזה או שאנחנו צריכים ליזום את זה?      

בני ארביב: לא

בני ארביב:  החלק שאדוני ביקש הוא נראה לי פשוט, הוא יישלח רק לאגף

בני ארביב:  לקצר מ-25 יום ל-15 - - -      

יעקב אשר: לא, רק לאגף זו לא חקיקה, זו תקנה

בני ארביב: זו תקנה פשוטה יחסית

יעקב אשר: זה סידרנו כבר

יעקב אשר:  אמרת לי: כן, כבר הורדתי את זה מהראש

בני ארביב: זה פשוט

בני ארביב:  אבל לקצר את לוחות הזמנים ברישוי מקוצר מ-25 יום בכללי ל-25 יום רק לגבי ממ"דים נבחן ונבדוק את זה

בני ארביב:  אני לא יכול להשיב כרגע

יעקב אשר: טוב

יעקב אשר:  מה עם ה-51%, הולך או לא?      

נועה סרברו: שוב, נראה לי שגם כמו שעלה פה אנחנו לא מזהים את זה כרגע כחסם

יעקב אשר: אבל את מזהה את זה כקטסטרופה אם נחליט את זה כהוראת שעה?      

נועה סרברו: שוב, הרי הכול בפרופורציות היום

תומר רוזנר: זה לא משנה אם זה בוראת שעה

תומר רוזנר:  הבעיה היא בעיה בזכות הקניין, זו בעיה חוקתית

נועה סרברו: אני חושבת שזה משהו שצריך להיבחן באופן רחב

ירון עמוס לוי: אם אתה מוריד את זה ליחידות כבר עשית כאן מעשה מאוד גדול

יעקב אשר: אבל אני אוהב לעשות מעשים גדולים מושלמים

ירון עמוס לוי: זה מושלם, עשית דבר מושלם

תומר רוזנר: בבניין הרכבת הרגיל, נגיד שיש לך 60 דירות - - -      

יעקב אשר: אני הבנתי כמה ירד

תומר רוזנר: אז ירדת למעשה ל-12 מתוך 60

יעקב אשר: אני יודע חשבון למרות שלא למדתי ליבה, אני רק אומר שמפריע לי כי יש מקומות שאתה יודע – אני בא מתוך הדבר הזה שנקרא תכנון ובנייה וניהלתי ועדות לרוב בעניין הזה, ובסוף אתה אומר שעל אדם עקשן אחד נופל לך

יעקב אשר:  זה דבר שהוא בטיחותי ואנחנו כולנו מגויסים עכשיו לחשוב איך לצאת מחוץ לקופסה ולטפל בזה ומקדשים את המילה של 60

יעקב אשר:  למה 60 זה לא פגיעה חוקתית?      

תומר רוזנר: אין פה שחור ולבן

יעקב אשר: רגע

יעקב אשר:  אין שחור ולבן

נאור שירי: אתה רואה רק את הטוב, החוק מסתכל גם על הרע, שמשנים עכשיו לאדם משהו בבניין שמשפיע באופן ישיר, ומבחינתו זה רע על הקניין שלו, על הנכס היחידי המשמעותי שיש לו בחיים

יעקב אשר: זה נכון, אבל כשאנחנו מדברים על זה בדרך כלל כולם יכולים לעשות ממ"דים

נאור שירי: לא נראה לי מישהו יתנגד לזה

תומר רוזנר: אנחנו נתקלים חזור והיתקל בדיונים של הוועדה הזאת בשנים האחרונות בכך שדיני הבתים המשותפים גם בנושא של חלוקת הזכויות וגם בנושא של התחזוקה ובעוד הרבה נושאים כבר לא מתאימים לזמננו ואני חושב שיש על כך הסכמה רחבה, אבל עבודה צריכה להיעשות בצורה יסודית והיא צריכה לעשות

יעקב אשר: עוד פעם, אם הייתי מחליט ללכת על זה היינו כבר נמצאים באמצע אירוע אחר כרגע, אבל אני חושב שהוראת שעה לדבר מסוג כזה זה גם טסט טוב לראות אם באמת השמיים נופלים

יעקב אשר:       דקה לפני שנסיים את הישיבה וגם נצביע כי אני לא רוצה לעכב, יש לי הרבה דברים שאני רוצה לדבר עליהם, אבל אני יודע שבדרך אלינו להגיע כל מיני דברים שאנחנו נמצא את המקומות איפה להתגדר בהם

יעקב אשר:  אני לא רוצה לעכב את זה כי זה יכול לשחרר היום תוכניות גם, לשחרר בנייה מיידית עד כמה שאפשר

נאור שירי: סתם שאלה, יעקב

נאור שירי:  משרד הפנים היה צריך להוציא את ההודעה לוועדות התכנון והבנייה, סתם כי אנחנו מתעסקים בבנייה, הוציאו את זה? אתה יודע?      

יעקב אשר: יש לנו ישיבה היום, אנחנו באמצע קרב, פייט גדול מאוד בעניין הזה

יעקב אשר:  תכף תצא החוצה ותראה כמה אנשים - - -      

נאור שירי: מחכים לך

יעקב אשר: לא מחכים לי

יעקב אשר:  משרד האוצר נמצא איתנו? דניאל סרגי

דניאל אוסטר: שלום, כבוד היושב-ראש

יעקב אשר: פטור בלא כלום אי-אפשר

יעקב אשר:  אנחנו עושים מאמצים מכל הכיוונים לגרום לכך שיהיו ממ"דים, אבל יש משפחות שאינן מסוגלות וחלק גדול מהציבור שלא יודע להרים דבר כזה

יעקב אשר:  איפה משרד האוצר בעניין הזה? כי בסוף זה מסוג ההשקעות שמחזירות את עצמן - -      

נאור שירי: שייתן תמריץ לרשות המקומית שתקים קרן

יעקב אשר: - - על מס רכוש במקרה שנפגעו דירות, על אנשים שהולכים לשלם להם נפגעי טרור וכו'

יעקב אשר:  האם לא הגיע הזמן או האם את ה יכול לבשר לנו אם יש איזושהי תוכנית שמדברת על סיוע בצור השל קרן הלוואות או בצורה של קרן של מענקים או דרך הרשויות המקומיות בשילוב ידיים או בדרך הצעת החוק שאני הגשתי בזמנו ולא הצלחתי לקדם ואני מגיש אותה עוד פעם להוריד את המע"מ על עלויות הבנייה וכו'

יעקב אשר:  מה עמדת משרד האוצר? איפה אתם אוחזים? זה סתם בשביל לנסות שתעלה לנו את מצב הרוח שמישהו חושב על זה

דניאל אוסטר: אני אחלק את התשובה שלי לשתיים

דניאל אוסטר:  א, כמענה מיידי שברור לנו שצריך לאור המצב אנחנו הקצינו מס' משאבים גם למיגון של תשתיות, למיגון של בתי חולים, למיגון באזורי חקלאות ולהשמשת מקלטים

דניאל אוסטר:  כמובן ההקאה נעשה דרך המשרדים השונים והרלוונטיים, אנחנו מדברים על סכומים של עשרות ומאות מיליוני שקלים כתלות בצורך

דניאל אוסטר:  זה כמענים מיידים שברור לנו שעולים לאור המצב

דניאל אוסטר:       לגבי הטווח הרחוק יותר, אני יכול לשתף שאנחנו כמובן מקיימים דיונים בעניין, כמובן שאנחנו עוסקים בזה, אנחנו גם בשיח

דניאל אוסטר:  אחד החברים בוועדה אמר מקודם לגבי עניין של התחדשות עירונית שגם אנחנו רואים פה הזדמנות לקדם אותה

יעקב אשר: ושפותרת לכם גם את בעיית רעיות האדמה

דניאל אוסטר: נכון

דניאל אוסטר:  זה גם מהטעמים האלה

דניאל אוסטר:  וכמובן על אחת כמה וכמה עכשיו לאור צורכי המיגון אנחנו בשיח על זה מול הרשות להתחדשות עירונית בשיח יום-יומי

יעקב אשר: הם לא צריכים שיח, הם יודעים לעבוד נהדר

יעקב אשר:  הם צריכים כסף

יעקב אשר:  אם המדינה תקצה כמה מיליארדים טובים לעניין הזה אתם פותרים בעיה קודם כול אם נלך רק על אזורי הסיכון של רעידות אדמה שבמקרה הם גם אזורים של סוציו-אקונומי, שאין להם כדאיות כלכלית לבנייה, ובמקרה רובם בגבול הצפוני בחלקים הקרובים יותר לגבולות המלחמה של מדינת ישראל

דניאל אוסטר: נכון, גם בגבול הצפוני וגם בגבול הדרומי אנחנו בשיח על זה - - - ואנחנו מבינים שהמלחמה שמתרחשת כרגע היא גם יכולה לתת דחיפה גם בתחום הזה, ואנחנו מבקשים מספר תוכניות ומענים

יעקב אשר: אוקיי

יעקב אשר:  אנחנו התחלנו היום עם דחיפה קלה, אבל אני נותן לך כבר התראה וגם תעלה את זה כלפי מעלה, אני לא רוצה להפריע הרבה לסגן ראש אגף התקציבים שנמצא גם בשטח במילואים ומנהל שני דברים ביחד, אבל אתם חייבים לבוא עם משהו

יעקב אשר:  אני אומר לך שבהזדמנות הקרובה שתהיה לנו אנחנו גם נעשה על זה דיון, אבל גם בכל דיון אחר, די, זה נמאס

יעקב אשר:  שנה אנחנו מדברים על רעידות אדמה, והזכרנו גם את נושא המלחמה ולא זז כלום

יעקב אשר:  אז היו ישיבות והקימו צוות רעידות אדמה ואמרו שהולך להיות תוכנית של מיליארדים

יעקב אשר:  דיברנו על נושא של התחדשות עירונית בהורדת מיסוי שהיא כבר אירוע תקציבי מסוג אחר כי זה מיסוי שאין לך אותו היום בכל מקרה, אתה לא מפסיד משהו שאין לך אותו

יעקב אשר:      אם הייתם לוקחים את כל יישובי הצפון הללו ומורידים מהם את מס הרכישה גם על הדירות לא רק שיקבלו התושבים בהתחדשות עירונית אלא בהכול, זה  יהפוך את זה לכדאיות כלכלית

יעקב אשר:  יתחילו לבנות ולעשות התחדשות עירונית, יהיה יותר בטוח, לא תהיה סכנת חיים וגם יהיה יותר יפה ונחמד לגור שם, ותפתור את משבר הדיור של מדינת ישראל

יעקב אשר:  מה עוד צריך בשביל לחשוב להשקיע כמה מיליארדי שקלים כדי לחסוך עשרות מיליארדי שקלים בעתיד? תודה על ההקשבה, אדוני

דניאל אוסטר: תודה לך

יעקב אשר: משרד העבודה, סטפן

סטפן אבו חדרה: שלום לכולם, רשם המהנדסים והאדריכלים

סטפן אבו חדרה:  אני רוצה להסב את תשומת ליבנו שהיישום של כל מה שאנחנו עוברים עלול להיתקע כי כל המבנים שאנחנו מדברים עליהם הם בעצם מבנים שמוצו עד תום תשואת הבנייה ואם נשאר קצת אז זה לא מספיק לבניית ממ"דים

יעקב אשר: ממ"ד זה לא זכויות בנייה, ממ"ד הוא מחוץ לזכויות הבנייה

נאור שירי: למה מוצו זכויות הבנייה?      

יעקב אשר: לא משנה

סטפן אבו חדרה: כי אלה מבנים שבנו אותם יזמים והם ניצלו כל מטר

יעקב אשר: אבל ממ"ד לא נחשב כשטח עיקרי, הוא נחשב כשטח שירות

סטפן אבו חדרה: עדיין זה מכסת השטחים שגם אותה ניצלו

יעקב אשר: בשטחי שירות? לא, זה לא בהגבלה של שטחי שירות

יעקב אשר:  שנייה, אני חושב שלא אבל אני בודק

יעקב אשר:  איפה מינהל התכנון? הוא ברח לנו בזמן

יעקב אשר:  ממ"ד הוא לא בשטח עיקרי, נכון?      

תומר רוזנר: לא, שטח שירות

יעקב אשר: אומר משרד העבודה שיש בניינים שניצלו גם את שטחי השירות שלהם

תומר רוזנר: שמינהל התכנון יענה לו

יעקב אשר: אתה יודע משהו?      

תומר רוזנר: לא

נאור שירי: אבל איך הוא יודע להצביע על הכמויות של הבניינים?      

תומר רוזנר: מה הקשר של משרד העבודה?      

יעקב אשר: הוא רשם המהנדסים

יעקב אשר:  בני, יש כאן שאלה

יעקב אשר:  יש מקומות ותיקים או מקומות שניצלו את כל אחוזי הבנייה

יעקב אשר:  ממ"ד הוא לא באחוזי הבנייה הרגילים, אבל בשטחי שירות הוא כן נחשב?      

בני ארביב: ממ"ד בהגדרה הוא שטח שירות לפי החוק עצמו ולפי תקנות - - -     

יעקב אשר: ויש סוגי תוכניות שבהן גידרו את שטח השירות?      

בני ארביב: לא, לא, הוא לא נחשב

בני ארביב:  אם בתוכנית לא קבע הוראות לגבי ממ"דים, אפשר להוסיף

יעקב אשר: אבל אם הייתה תוכנית שקבעה הוראות לגבי שטחי שירות, האם ממ"דים נחשבים בתוכם או לא?      

בני ארביב: לא, זה אקסטרה

בני ארביב:  תוספת שטחי שירות

יעקב אשר: הבנתי

יעקב אשר:  קיבלת תשובה?      

סטפן אבו חדרה: כן, קיבלתי תשובה

סטפן אבו חדרה:  אני רוצה להציע עוד דבר לגבי שתי קומות

יעקב אשר: לא, זה לא החוק הזה

סטפן אבו חדרה: אני יודע

סטפן אבו חדרה:  אני מדבר על החוק הזה לאפשר כמו שאפשרנו לצמודי קרקע לאפשר גם לבתים משותפים שעונים על הגדרת מבנה פשוט שזה עד ארבע קומות גם מסלול של פטור מהיתר

תומר רוזנר: אבל זה לא קשור לחוק הזה

סטפן אבו חדרה: אנחנו מדברים על בתים מורכבים, אז זה זה

תומר רוזנר: לא, אנחנו לא מדברים על תכנון ובנייה עכשיו

נאור שירי: הוא מדבר על ההוספה

תומר רוזנר: אדוני פנה למינהל התכנון בהצעה הזאת?      

סטפן אבו חדרה: אנחנו פנינו עם מספר הערות

יעקב אשר: אוקיי

תומר רוזנר: לא, כי הוא לא מדבר עם הממשלה, והוא בתוך הממשלה

קריאה: בואו נדבר מחוץ לדיון על כל ההערות שיש לכם

יעקב אשר: אוקיי

יעקב אשר:  בזמן מלחמה שינצלו את הוועדה שלנו

יעקב אשר:  לגבי השאלה שהוא אמר, יש חשיבה אצלכם לחפש עוד דרגה שיכולה להיעשות ולא בשתי קומות? בני, אני שואל גם בסוג של בית פשוט

בני ארביב: אדוני מדבר על פטור מהיתר?     

יעקב אשר: משהו מקוצר יותר, כן

יעקב אשר:  פטור מהיתר, עוד מדרגה

סטפן אבו חדרה: ברשותך היושב-ראש, אני מדבר על מבנה פשוט

סטפן אבו חדרה:  יש הגבלה כזאת

סטפן אבו חדרה:  מבנה פשוט הוא עד ארבע קומות

סטפן אבו חדרה:  יש הגבלה כזאת, אנחנו לא ממציאים אותה

יעקב אשר: יכול להיות שצריך לחשוב על זה

בני ארביב: אני אגיד שוב, סעיף 151ג נראה לי שמדבר על הסמכות לקבוע עבודות שפטורות מהיתר אומר שהתנאי המרכזי שהעבודות לא מורכבות מבחינה הנדסית או פשוטות מבחינה הנדסית בניית ממ"ד התעוררה שאלה אם היא פשוטה מבחינה הנדסית

בני ארביב:  בהתחלה רצינו לדבר על קומה אחת - - -     

יעקב אשר: זאת אומרת, אתם קבעתם שעד שתיים זה פשוט הנדסית, ארבע זה כבר מורכב

בני ארביב: בדיוק

בני ארביב:  חד-משמעית זו עמדת גורמי המקצוע במינהל התכנון ברמה ההנדסית      

יעקב אשר: הבנתי

יעקב אשר:  ומה המקצוע שהוא מייצג כרגע לצורך העניין?      

בני ארביב: עם כל הכבוד מינהל התכנון אחראי ליישם את הוראות חוק התכנון

יעקב אשר: השאלה אם יש הגדרה

יעקב אשר:  יש הגדרה של בניין פשוט?       

תומר רוזנר: ההגדרה של בניין פשוט בתקנות המהנדסים קשורה למי מוסמך לתכנן אותם

יעקב אשר: שוב, זה גם הולך לפי רמת המקצועיות או רמת הקושי בתכנון

בני ארביב: אבל אדוני, לא יעלה על הדעת שמבנה פשוט נחשב פטור מהיתר

בני ארביב:  אין הלימה בין הגדרת מבנה פשוט לבין הוראות החוק שמדברות על האפשרות

בני ארביב:  אין שום קשר

יעקב אשר: כן

יעקב אשר:  אבל יכול להיות שצריך לייצר דרגה נוספת

יעקב אשר:  אתם עוד תגיעו לזה

יעקב אשר:  אם הייתי אומר לך לפני כמה חודשים גם על שתי הקומות, היית אומר לי: אין הלימה, יש הלימה ויש קשיים משפטיים

יעקב אשר:  אז למה שחמאס יוביל אותנו כל היום לפתוח את הראש ולחשוב על עוד דברים?      

תומר רוזנר: במצב המשפטי הקיים גם התקנות שהותקנו לאחרונה לגבי פטור מהיתר למבנה של עד שתי קומות הן מתיחה משמעותית ביותר של הוראות החוק

יעקב אשר: הבנתי

יעקב אשר:  לכבודו יש מקצועיות במתיחה עד כמה אפשר בלי שייקרע איזה גיד? אני חושב שאולי אפשר למתוח עוד קצת

יעקב אשר:  אני אומר דבר אחד: נער הייתי וגם זקנתי

נאור שירי: וגם זקנתי, ולא ראיתי צריך נעזב

יעקב אשר: ראיתי גם צדיקים אבל לא נעזב

יעקב אשר:  אני חושב שצריך חשיבה, כי למשל ההצעה שאופיר דיבר עליה מקודם היא כל כך פשוטה, לעשות את הטמפלט, התבנית היא כל כך פשוטה

יעקב אשר:  פה אני חושב שאם יש הגדרה של מבנה פשוט יכול להיות שאל תעשה פטור מהיתר לגמרי, אולי בצורה אחרת

יעקב אשר:       אני אומר ככה, פעם ידענו שמצרך בסיסי חוץ ממשקפיים של חברה מסוימת לחלב לחם וכו', היום ממ"ד הפך להיות – ואני אומר לך את זה כאבא וכסבא שמתאספים אצלי כולם כדי – כל אחד מספר שהוא רוצה להרגיע את השני אבל כולם להרגיע את עצמם

יעקב אשר:  האוכלוסייה רוצה את זה, האוכלוסייה סובלת מחרדות אם אין לה את זה

יעקב אשר:  האוכלוסייה למדה על בשרה כמה החשיבות של זה

יעקב אשר:  המדינה עוד לא למדה, היום היא גם תלמד, ואני אומר לך שגם האוצר ילמד את זה בסוף בטוב או ברע

יעקב אשר:  אבל אני חושב שאתם, דווקא אתם וגם בהכירי אתכם עם ראש גדול, תנסו

יעקב אשר:  אני אתן הגדרה – שתיים זה לא מורכב, משתיים זה מורכב, איך בדיוק? שתיים וחצי זה מורכב עם עליית גג קטנה

יעקב אשר:       אני אומר שלפעמים התשובות האלה – אני לא אומר במקרה הזה

יעקב אשר:  ראית שלא דנתי, לא עשיתי דיון רגיל שאני עושה בדבר כזה

יעקב אשר:  מבחינתי אם לא הייתה דחיפות להעביר את העניין הזה, הדיון הזה היה נפתח לחוק תכנון ובנייה ולעוד שבעה חוקים נוספים, והיינו יוצאים כמו שמשרד הפנים בפעם הקודמת שלח לי חצי עמוד ויצאנו עם עשרה עמודים

יעקב אשר:  גם זה היה קורה פה

יעקב אשר:       אבל בני, רגע, אני לא כועס עליך

בני ארביב: לא

בני ארביב:  חלילה

יעקב אשר: הפוך

יעקב אשר:  אתה יודע כמה אני גם מעריך וגם מעריך את כישרונותיכם וכל הצוות שלכם שעושים עבודה נהדרת

יעקב אשר:  תחשבו מחוץ לקופסה

יעקב אשר:  אנחנו צריכים להרגיל להנגיש, לתת את האפשרויות כמה שיותר

יעקב אשר:  לא בגלל זה תיפול המדינה, הפוך, הדבר שמדאיג אותי ושעליו אין לנו פתרון והפתרון יהיה רק משאיות של תקציב זה להעדיף את הפינוי-בינוי הכוללני מאשר התחדשות עירונית למשל חלק ממנו, מאשר רק הפלסטרים האלה

יעקב אשר:  פה זה מה שמעסיק אותי יותר

יעקב אשר:  אבל אם יש בניין שלא נמצא באזור של התחדשות עירונית והוא ארבע קומות ואין כרגע סיכוי גם מבחינות אחרות שיעשה משהו, למה לא לתת לו את זה בצורה הכי מהירה? לא בלי היתר לגמרי, משהו יותר פשוט

יעקב אשר:  אל תענה לי, תחשבו

יעקב אשר:  אם הייתי רוצה שתענה לי, הייתי לוקח עוד ארבע שעות דיון

יעקב אשר:       אם כך, תחת מחאתי האישית לעצמי אני בדרך כלל לא אוהב להוציא חוק שייצא כמעט אותו דבר למרות ששינינו פה את הנושא של שיפורי המיגון שזה שלנו

יעקב אשר:  אני רוצה להביא את זה להצבעה אבל חברי הכנסת רוצה - - -      

נאור שירי: הייתי בעד

יעקב אשר: אה

יעקב אשר:  אם כך, תחת מחאה עצמית אני מעלה להצבעה את הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), מ1663

יעקב אשר:       אני עובד בשביל הרבה אנשים, לעבוד גם בשביל הפרוטוקול יש לי בעיה

יעקב אשר:  מי בעד? ירים את ידו

יעקב אשר:  שלושה בעד

יעקב אשר:  מי נגד? אין מתנגדים

יעקב אשר:  מי נמנע? אין נמנעים

יעקב אשר: אושר      

יעקב אשר: אם כך ההצעה אושרה ועוברת לאישור במליאה ותיכנס בעזרת השם לספר החוקים

יעקב אשר:  ניפגש בקרוב והנושאים האלה יחזרו

יעקב אשר:  אני מבקש שתתחילו להכין דברים יצירתיים

יעקב אשר:  הישיבה נעולה